Belokeko elizaren inaugurazioan, 1975eko irailaren 7an, ezkerretik hasita, Lino Akesolo eta Mikel Zarate alkarren ondoan. Ganerakoak: Jose Mari Rementeria, Karmelo Etxenagusia, Roger Etchegaray, Mauro Elizondo (O.S.B.)\nApirilaren zazpian bete dira 100 urte Lino Akesolo Diman, Oban, jaio zanetik, Akesolo deritzan baserrian (Dima 1911-Bilbo 1991). Hori dala-ta, gogoan hartuko dogu arratiar euskalzale eta maisu handia.\nBederatzi urterarte auzoko eskolan ikasi eta 1921ean Zornotzara, Larrara, joan zan. Humanidadeak lehenengo, urtebete Markinan eta beste hiru Gasteizen filosofia ikasten. Ostean, Teologia Begoñan dagoala. Meza barria 1934an emon eban.\nGerra etorri zan, eta Aita Lino Eusko gudarien Teniente Kapellau ibili zan Itxasalde batalloian, Matxin taldean. Espetxean be egon zan. Hiru urte kartzelan, eta beste hiru baldintzapeko askatasunean, baina Euskal Herritik kanpora. Kantabria aldetik ibili zan batez be aldi horretan.\n1948an teologoen irakasle egin eben, lehenengo Gasteizen eta gero Begoñan, hamazortzi urtez.\nLino Akesolok barru-barruan eukan etxeko euskerea, baina kanpoan hizkuntzak ikasten ibili zan aldia onuragarria izan eban euskera bera ikusi eta estimetako.\nZeregin asko bete ebazan kultur arloan. Bizkaiko Eleizbarrutiko Liturgi-Batzorderako izendatu eben 1964an, eta Eleizbarrutien arteko Liturgi-euskeratzaileen taldekoa 1968an, Bizkaikoen buru.\n1963an Euskaltzain Oso egiteko proposatu eben, baina berak uko egin eutsan izendapenari. 1978an Euskerazaintza sortu barriak taldeko buru egin eban.\nKarmeldarren nagusi be izan zan Donostian eta Markinan. Gero Begoñara bialdu eben, Diccionario Retana de Autoridades lanari ekin eta atzena emoteko asti gehiago eukiteko\nLino Akesolok asko eta asko idatzi eban, baina batez be artikuluak. Horregaitik, bere lana batean eta bestean zabalduta dago. Karmengo Argia, Karmengo Egutegia, Karmel, Zeruko Argia, Zer, Euskera, Olerti, Egan, RIEV eta beste hainbat aldizkaritan argitaratu ebazan artikuluak. Karmel-en arduradunek artikulu guztiak batu eta ale bitan atara ebezan Idazlan guztiak izenagaz. Euskera eta euskal kulturaren adar guztiak erabili zituan Lino Akesolok bere idazlanetan, beti zorrotz eta artez.\nEuskal idazle zaharrak ondo aztertuta eukazan, mugaz bestaldekoak zein hemengoak. Euskalki guztiak ondo be ondo menperatuten zituan, eta literaturan be aitua zan guztiz.\nAita Linok itzulpenak be egin ebazan hainbat. Esaterako, entzute handia hartu eban Iratzederrek euskeratutako Salmoak berak bizkaieraz zelan egokitu zituan.\nHorrez ganera latin, frantses, aleman eta inglesetik asko itzuli eban gaztalaniara, aldi baten hemen barriak ziran filosofo eta pentsalarien lanak berak ekarri zituan hona erderatuta.\nBizi zala hartu zituan merezita eukazan omenaldiak. Orain jaio zaneko 100 urte bete diranean, herrian omenaldia egingo deutsie apirilaren 15 eta 16an.\nBaina apirilaren 10ean Mikel Zarate hil zala 32 urte betetzen dira (Lezama 1933-1979). Honek be Bizkaia, euskera eta Bizkaiko euskera buztartuta erabili izan ditu, aita Linoren moduan.\nAparejadore ikasketak egin eta aitagaz beharren ibilita ostean joan zan Seminariora abaderako ikasten. Abadetzagaz eta euskereagaz lotuta ikusiko dogu bere bizialdi guztian. Ezagutu ebenek bizia, bizitasun handikoa eta bizizale handia dala dinoe; ordagozalea be bai, hurrean, gogo eta borondate handia jartzen ebana danean.\nLiturgia euskeratzeko batzordean ibili zan luzaro eta horretan behar handia egin eban, taldean nahiz bakarrean.\nDerioko Udako Euskal Ikastaroan lehenengotik parte hartu eban, eskolak emoten ezeze, orduan hain eskasak ziran materialak be atontzen, deklinabideaz, ortografiaz, literaturaz, zertaz ez!\nBaina hori nahikoa ez eta sorkuntzan be sartu zan, literatura idazten. Eta horretan be genero guztiak erabili ebazan, ipuin-alegiak, nobela, olerkiak, saioa…\nGizon oparoa izan zan gure euskal kulturarako, eta baita bidegina be. Euskerearen batasuna egiteko urte zurrunbilotsuotan, bete-betean parte hartu eban egitasmo eta eztabaidetan. Batasunari bidea egiteko prest egoan, eta bera be sartu zan horretan, baina bereari uko egin barik, “dakigunetik ez dakigunera, euskera bizitik adarretara”.\nLan guztiak ez aitatzeko, bi gogoratuko ditugu hemen.\nIpuin antzeko alegi mingotsak, izenburuak berak adierazten dauen moduan, alegiak dira, baina ez ohiko animalienak eta, bere denporako gizarteko arazoak eta gaiak darabilz, animalia, gauza edo beste edozer pertsonaia bihurtuta. Gaiak, baina, ederto identifikatzen dira, orduko literatura sozialaren bidetik.\nHaurgintza minetan nobelea da. Fikzinoan neska bat haurdun dago, eta haurdunaldi hori da haria, baina gizarte-giro nahastetsua dago inguruan, Euskal Herrian egoan moduan. Gizarte barria da jaioteko dagoana nobelan, gizarte-gaiakaz batera hizkuntzarenak be leku handia daukela.\nXX. mendeko euskaltzale bizkaitar handi-handi bi dira gaur gogoratzen ditugunak. Bakotxa bere arloan eta bere giroan, euskeraren ganean behar handia egindakoak biak, baita batera be.\nAurreskua izenburuagaz atera dau liburua Deunoro Sardui muxikarrak, Muxikako Udalak egindako argitalpenean.\nDeunoro Sardui herrian eta erbestean ezaguna da dantza eta antzerki arloetan hainbat ekitalditan buru egin izan dauelako.\nLiburu honetan arlo biok batu ditu. Gaia aurreskua dau, baina ikuspegi zabalagaz. Aurreskua bera zelan egiten dan azaldu eta irudiakaz erakusten dau, baina baita dantza egiteko kontestua be. Gazteen arteko hartu-emonetan dantza horrek zer eragin eukan adierazten dau, gurasoen ezkontza-tratuen aldean batez be.\nEta hori alkarrizketa itxuran emonda dator. Hainbat pertsonaia agertzen dira, jente ezagunaren erakusgarri, benetako historietan oinarritutako kontakizunean.\nTestuaren apaingarri argazkiak dakarz, garai askotako herriko dantzarienak, dokumentu ederra benetan.\nLiburua amaitzeko Ariatzako Zaragiaren kondairako bertsoak dakarz, Ariatzan egiten ebezan antzezpenak gogoratuz.\nBerbeta bizi-zolia darabil Sarduik liburuan, ahoz-ahozkoa, entzutekoa, egilea bera dan lakoxea.\nXuxen B zuzentzaile ortografikoa bizkaieraz sortutako testuetan akats ortografikoak zuzentzeko tresna da. Lehenagotik egon da Xuxen euskera batuan idatzitako testuetarako. Teknologia horretan oinarrituta egokitu da tresna hori bizkaierazko testuetarako.\nLana alkarregaz prestau dabe Labayru Ikastegiak, Elekak eta EHUko IXA ikerketa-taldeak.\nLabayru Ikastegiaren egitekoa egitasmo honetan bizkaiera estandarrerako finkatu beharreko formak lantzea izan da. Zeregin horretan zati bi dagoz, morfologia alde batetik eta lexikografia bestetik.\nProgramak morfologia ezagutu daian, beste batzuen artean aditz-sistema, deklinabidea erabilteko arauak, joskerako loturak egiteko moduak hartu behar izan dira kontuan.\nHiztegiari erreparau ezkero, kasuistika zabala da. Berba batzuk forma ezbardina hartzen dabe bizkaieraz eta batuaz (barri/berri, harrapau/harrapatu, funtzino/funtzio) eta hori adierazi behar da; beste asko bardin erabilten dira; eta beste batzuk bizkaieraz ez direnez erabilten, aukerak eskaintzean bizkaierazkoak proposatu behar dira.\nHori dana kontuan hartuta, aplikazinoa horniduteko behar zan hizkuntza corpusa landu eta testuetan testeatu da. Horretarako lehenagotik Labayru Ikastegiak ondutako Bizkai Euskerearen jarraibideak Lehen Pausuak eta Bigarren Pausuak eta Labayru Hiztegia / Diccionario Labayru izan ditugu oinarri.\nGanerakoan, alderdi teknikoari joakon zatia, Eleka enpresak eta IXA ikerketa-taldeak egokitu dabe.\nGaur egun Xuxen B gura dauenak eskuratzeko moduan dauka orri honetan bertan. Egitasmoa Azkue Fundazioaren enkargua izan zan eta haren web orriaren bitartez ekarri da hona. Azkue Fundazioa Bizkaian sortu da euskereari sarean indarra emoteko helburuagaz. Horregaitik, mendebaldeko hizkereari leku bat egin deutso ordenagailuan dabilzanentzat lagungarria izango dalakoan.\nAzkue Fundazioak antolatuta, Jakintza Librearen II Jardunaldiak egingo dira martiaren 21, 22, 23 eta 24an.\nLehenengo hiru egunetan sarean ibiltzeko euskeraz zer tresna dagoan erakusteko mintegiak egingo dira Euskararen Etxean. Tresnak era bitakoak izango dira, alde batetik softwarea (sistema eragilea, nabigatzaileak…), eta bestetik interneten eskura dagozan hainbat baliabide (hiztegiak, zuzentzailea, terminologia, hedabideak…).\nAzkenengo egunean, 24an, Deustuko Unibersidadearen CRAI liburutegian egingo da ekitaldi nagusia, arrastiko 6:00retan. Sarean euskeraz dagozan proiektu garrantzitsu batzuk erakutsiko dabez euron arduradunek, euskeraren etorkizunaren ganeko foroa egingo da eta, amaitzeko, kopaua, alkarregaz berba egin ahal izateko.\nMartiaren 21, 22 eta 23an XV Euskal Astea egingo da Bilbon Leizaola Fundazioak eratuta. Hitzaldiak Bizkaiko Foru Liburutegian (Diputazio kalea 7) izango dira, arrastiko 4:30etatik aurrera.\nEgun bakotxean gai bat jorratuko da: 21ean Hizkuntza Politika; 22an Bake Prozesua eta 23an Gazteria.\nAgintariek emongo deutsie hasierea programeari: Miren Dobaran Urrutia, Bizkaiko Foru Aldundiko Euskara Sustatzeko Zuzendari Nagusia; Ana de Castro Rubalkaba, Bilboko Udaleko Euskara Sailataleko Zinegotzia; Angel Elías Ortega, EHUko Lan Harremanen Unibertsitate Eskolako Zuzendaria, eta Jose Antonio Dorronsoro Barberena, Leizaola Fundazioko presidentea.\nEuskeraren gaian sartzeko, Miren Azkarate andreak egingo dau hitzaldi nagusia. Gaia: “Nolakoa da, edo izan behar du, EAEk behar duen Hizkuntza Politika zilegi eta iraunkorra?”\nMiren Azkarate Euskaltzain osoa da, Kultura sailburu ohia eta EHUko irakaslea.\nHorren ostean, mahai-inguruan, euskerearen egoera eta erabilerea indartzeko proposamenak eztabaidatuko dira.\nGaia: “Euskararen normalizazioa eta aurreikusten diren erronkak. Ezagupenetik erabilerara jauzia nola eman?”.\nParte-hartzaileak: Iker Martínez de Lagos, Topaguneko idazkaria; Igone Etxebarria, Labayru Ikastegiko kidea; Iñaki Lasa, Euskararen Kontseiluko ordezkaria; Lander Solozabal, Bizarra Lepoan Euskara Elkarteko kidea.\nAurkezle edo moderadore egingo dau Agurtzane Bilbao kazetariak.\nBake-prozesuari jagokonez, hitzaldi nagusia Paul Rios Lokarriko koordinatzaileak egingo dau “Pasos para la construcción de la Paz en Euskadi” gai hartuta.\nHorren ostean, “ETAren ostean, zer?” galderari erantzunez, Euskal Autonomi Erkidegoko panorama politikoari buruzko ikuspegia azalduko dabe Legebiltzarrean azken agintaldian ordezkaritza dauken alderdi politikoek.\nGazteria dala-ta, Nacho Rodríguez Puertas Eusko Jaurlaritzako Gazteria eta Elkarte Ekintzako zuzendariak egingo dau hitzaldi nagusia. Gaia: “Anteproyecto de Ley de Juventud y objetivos estratégicos del III Plan Joven. Juventud Vasca Cooperante”.\nEta ostean, mahai-inguruan, “Juventud Vasca Cooperante: Buenas prácticas y ejemplos de jóvenes cooperantes” gaia landuko dabe GKEen ordezkariek.


Koronabirusak erlijioei ere eragin die - Sakana - Guaixe.eus\nKoronabirusak erlijioei ere eragin die\nGuaixe 2020-03-21 10:02\nAralarko aingerua alarma egoeran irauten duen bitartean bisitatu behar lituzkeen herriak udazkenean bisitatuko ditu.\nTenpluak itxita, ezin dira ospakizun komunitarioak egin. Aralarko santuaren irudiak berriz herri herriko ibilbidea moldatu behar izan du. Bakaikun ez da San Benito ospatuko gaur.\nKoronabirusak eragindako osasun-krisia kudeatzeko neurrien artean dago erlijio jarduerak etetea. Beraz, katolikoen eta ebanjelarien elizetan, Jehovaren testiguen tenpluan eta meskitetan ezin dira ospakizun komunitarioak egin. Bestalde, Nafarroako Gobernuak jakinarazi du hileten kasuan beilatokietan eta haien baliokideetan sar daitekeen gehienezko pertsona-kopurua heren batera mugatuko dela. Horretaz aparte, hileta-segizioetan 25 pertsonak parte hartu ahal izanen dute gehienez.\nAralarko aingeruaren irudia bidaiaria da, Nafarroako 300dik gora herri bisitatzen baititu urtero. Mendi gaineko santutegia martxo hasieran uzten du Nafarroako herrietan barna fededunei bisita egiteko. Osasun arduradunek agindutakoari jarraituz, Aralarko santutegiko kaperau Mikel Garziandiak jakinarazi du martxoaren 21etik apirilaren 4ra aingeruak egin behar zituen bisitak bertan behera gelditu direla. Aralarko aingeruak orain bisitatzen ez dituen herriak udazkenean bisitatuko dituela ere jakinarazi du Garziandiak. “Egoeraren garapenaren arabera bisiten berri emanen dutela gaineratu du kaperauak.\nBakaikuarrak San Benito ermitan 2011n.\nCOVID-19 koronabirusak bakaikuarrak San Benito ospakizunik gabe utzi ditu. Bakaikutik barga aldera 650 metrora dagoen ermita txikian, normalean, aurrena meza egiten da. Hura despeditu ondoren, “fruitua eman dezaten” apaizak soroak bedeinkatzen ditu. Despeditzeko, udalak auzatea eskaini ohi du. Garai bateko bakaikuarren ohitura omen zen sainduari osasuna eta apetitua eskatzeko lapiko zaharrak eramatea. Lapikoak eraikinaren kontra bota eta zera esaten zuten: “San Benito, buen apetito. Eltzeak eta biok ito”.


Hiria GUZTIAK __VALENCIA__ BENAVITES SAGUNTO __CASTELLON__ ALFONDEGUILLA ALMAZORA - ALMASSORA ARTANA CHILCHES - XILXES ESLIDA LA VALL D'UIXO LA VILAVELLA MONCOFAR NULES\nGUZTIAK __VALENCIA__ BENAVITES SAGUNTO __CASTELLON__ ALFONDEGUILLA ALMAZORA - ALMASSORA ARTANA CHILCHES - XILXES ESLIDA LA VALL D'UIXO LA VILAVELLA MONCOFAR NULES\nAparkalekua - Nules (Instituto/juzgados) , Itsasora distantzia 5 Km..\netxea - Nules (Pueblo) , Eraikitako azalera 83m2, 3 Gelak, 1 bainugelak.\npisu - La Vilavella (Sant xoxim) , Eraikitako azalera 90m2, 4 Gelak, 1 bainugelak, Itsasora distantzia 8 Km..\npisu - Nules (Centre) , Eraikitako azalera 105m2, 2 Gelak, 1 bainugelak.\netxea - Nules (Pueblo) , Eraikitako azalera 160m2, 3 Gelak, 1 bainugelak.\nSalmenta 40.600 € - Eskualdatzea 40.600 €\npisu - Nules (Pueblo) , Eraikitako azalera 58m2.\nSalmenta 41.514 €\netxea - Nules (Convento) , Eraikitako azalera 94m2, 6 Gelak.\npisu - Nules (Pueblo) , Eraikitako azalera 115m2, 4 Gelak, 2 bainugelak.\nSalmenta 42.100 €\netxea - Nules (San joaquín) , Eraikitako azalera 132m2, 5 Gelak, 1 bainugelak.\nSalmenta 44.220 €\npisu - Nules (Pueblo) , Eraikitako azalera 110m2, 3 Gelak, 1 bainugelak, Igogailua.\ngarajea - Nules (Playa) , Eraikitako azalera 26m2.\napartamentua - Chilches - Xilxes (Playa) , Eraikitako azalera 54m2, 9m2, 1 Habitacion , 1 bainugelak.\nDerechos: Zure eskubideak zure datu pertsonaletara sartzeko, aldatzeko, ezabatzeko, aurka egiteko, transferitzeko edo ezabatzeko eskubidea erabil dezakezu helbide elektroniko bidez: contacto@casatuya.es


Mendigorria (1835-VII-16) — Museo Zumalakarregi Museoa\nZumalakarregiren eriotzaren eta Bilboko lehenengo setioaren ondoren, liberal eta karlistek Nafarroa izango dute berriro borroka gune. Buruzagi berriak zituzten. Gonzalez Moreno karlistek, Luis Fernandez de Córdoba liberalek. Aurrez aurre 24.000 karlista -ia Don Carlosen armada osoa- eta 36.000 liberal. Ez zen Karlistadan tamaina honetako beste borrokarik eman. Morenoren soldaduak Mendigorria inguruan kokatuak zeuden, Córdobarenak Larraga eta Artaxonako bideetatik eraso egin zutenean. 1836.go uztailak 16a zen.\nDon Carlos bera Mendigorrian zegoen eta larri ibili zen ihes egiterakoan, karlistek Arga ibaia bizkarrean baizuten eta erretiratzeko Larragako zubia besterik ez.\nLiberalen erasoa ezkerretik hasi zen Esparteroren agindupean. Erdian Fernandez de Córdoba berak zuzendu zuen. Karlisten defentsa oso gogorra izan zen, baina amore eman behar izan zuten, erretirada nahaiko nahasia izan zelarik.\nVillarreal brigadier karlistaren arabarrek zubiaren defentsa itzela egin zuten, erregegaiaren ihesa eta karlisten gehiengoarena bermatuz. Guzti honen ondorioz, karlistek 1.500 bat gizon galdu zituzten, hildako, zauritu eta preso eroritakoen artean. Liberalek, berriz, 1.000 bat. Dena den, liberalek aukera galdutzat hartu zuten bataila honen emaitza. Armada karlista ia osorik txikitzeko eta Don Carlos bera atxilotzeko paradari ez baizioten probetxurik atera.


«Donald Trump Barack Obamaren, lehen presidente beltzaren, ondorioa da» | atzerria | GAUR8 - mila leiho zabalik\nMende laurden darama nazioarteko kazetari, eta AEBetako jendartearen arrakalak aztertzen dituen «Las grietas de América» liburua argitaratu du. Azaroaren 3an hauteskundeak dira han, eta Trump berriro irabazteko gai omen da.\n«Donald Trump Barack Obamaren, lehen presidente beltzaren, ondorioa da»\nMikel Reparazek mende laurden darama kazetaritzan (Arbizu, Nafarroa, 44 urte). Mikel Ayestaran ikaskidearekin hara eta hona bidaiatzen hasi zen (Ayestaran EITBko Ekialde Hurbileko berriemaile da egun), eta idazteko ohitura bazuenez, nazioarteko kazetari bilakatu zen. Lau kontinentetan ibili da kontalari, zenbait txoko arriskutsuak oso: Georgiaren eta Errusiaren arteko gerra, Afganistango muga irailaren 11ko Dorre Bikietako erasoaren ondoren, Libia… Ez du, dena den, gerra kazetaritzat jotzen bere burua. Lanbide adiktiboa omen hori, baina esparru zabalagoetan kokatzen du bere jarduna: gatazka sozialak, hauteskundeak, bake prozesuak… Bilboko EITBko egoitzan egiten du lana egun, nazioarteko gaiak koordinatzen. “Las grietas de América” liburua argitaratu berri du (Ediciones Peninsula), AEBetako jendarteko gatazkak hizpide dituen kontakizuna. Laster AEBetara bueltatuko da, EITBn azaroaren 3ko hauteskundeak kontatzeko.\nPrentsa idatzian, irratian eta telebistan aritua zara, orain «Las Grietas de América» liburua argitaratu duzu. Nolatan?\nIkus-entzunezko komunikabideetan pieza gehienak minutu edo minutu eta erdikoak dira. Pieza horietatik kanpo milaka eta milaka datu eta istorio geratzen dira, inon kontatu ezin dituzunak. Niretzat obsesio bat izan da, AEBetan bost urtez korrespontsal izanda, zenbat kontu geratu zaizkidan zintzilik. EITBn halako dokumental luzeak egin izan ditut, Pablo Ibarrena heriotzaren korridorean, adibidez, eta nire hasierako asmoa halako dokumental sail bat egitea zen. Ez da posible izan, eta azkenean liburuan jasota geratu dira eguneroko zurrunbiloak irentsitako hainbat kontu.\nZer moduzko esperientzia izan da liburua idaztea?\nGogorra. Bi urte luze eman ditut. Bigarren edizioa ere salgai dago dagoeneko. Jendeak gustuko duela dirudi.\nLiburuak AEBetako gizartearen erradiografia du ardatz. Bost urte egin zenituen han korrespontsal. Esperientzia ona?\nOso ona, bai sendiarentzat (emaztea eta bi seme ditu), baita profesionalki ere. Urte oparoak izan dira. Pertsonalki gauza politak bizi izan nituen, adibidez Kuba, Raul Castro eta Obama administrazioaren arteko harremanak, AEBek Kuban enbaxada jarri zutenean, Guantanamon egon nintzen, Alaskan inuitekin klima aldaketari buruzko erreportajeak egiten… 50 estatuak bisitatu nituen, eta bidaia horietan bizitakoa islatzen da liburuan.\nZergatik sortzen du halako lilura berezia AEBetako gizarteak gugan? Munduko demokraziarik zaharrena da, baina zure liburuan agerikoa denez, inperfekzio asko dituena ere bai.\nHegemonia kultural baten ondorioz. Kulturalki AEBetako satelite bat gara, gustatu edo ez. Azken hamarkadetan AEBek hegemonia ekonomiko, politiko eta kulturala izan dute Mendebaldean, eta gu Mendebalde horretako parte garen heinean orbita horretan izan gara. Dena den, ez dakigu AEBak nolakoak diren benetan. Liburuarekin nazio hari buruz eduki dezakegun irudia desmitifikatu nahi izan dut, baina ez erretratu ilun edo txar soil bat eginez. AEBetan gauza onenak egiteko gai dira, baina baita txarrenak ere. Aspaldiko gatazka historiko bat dute han, gatazka politiko konpondu gabea, eta horrek gizartea, politika, ekonomia… Dena baldintzatzen du.\nZe irudi dugu gurean AEBei buruz, eta zer irudi ekarri zenuen zuk etxera bueltan?\nHan nintzela aurrejuzgu pilo bat aldatu zitzaizkidan AEBekiko. Txarrak eta onak. Europatik hango gizarteari lente europarretik begiratzen diogu, baina han bizi behar da bertako balore, printzipio eta aniztasunaz jabetzeko. Ez dauka batere zerikusirik Appalache mendietako estatubatuar batek, deep south-eko batekin (hego sakona), edota Kaliforniako kostaldeko beste batekin. Colin Woodarden “American Nations” liburuan Europatik AEBetara iritsitako hainbat kulturak AEBetako egitura politiko eta soziala nola baldintzatzen duten azaltzen du ondo. New Yorkek Herbehereetako eragina dauka, New Amsterdam izan zen, merkatariek eraikitako herria. Mid-West (Mendebalde Erdia) eta Appalacheak Irlanda eta Eskoziako iheslari politikoek bereganatutako lurrak izan ziren, gerra odoltsuetatik zetozen zeltak, eta horrek azaltzen du eskualde horretan indarkeria, armak erabiltzeko dagoen joera. Mississippi, Alabama eta Lousiana aldean, berriz, britainiar esklabista eta jauntxo latifundistek Karibetik kultura zehatz bat ekarri zuten, botere handiko aristokrazia eta familia aberatsak sortzeko. Herrialdea askotarikoa da zinez. Indigenak ikusezin bilakatu zituzten, baina bi Dakotetan (Ipar eta Hego Dakota estatuak) edo Arizonan, Navajo edo Hopi herriekin, oso garrantzitsuak dira natiboak.\nEgun hango jendarteko arrakalak oso sakonak dira. Zergatik?\nGehienek hasieratik irauten dute, britainiarrengandik independizatu ziren garaitik, XVIII. mendean. Egun, arrakalak inoizko sakonenak dira, eta liburuak arrakala horiek nondik datozen, eta azken urteetan hainbeste zergatik sakondu diren azaltzea du asmoa. Sakondu bada Obamaren eta Trumpen arteko trantsizio garaian izan da, AEBetako une historiko traumatikoenetako bat. Obamarekin zergatik? Ba gehiengoa den populazio zuriak presidente beltz bat politika antiamerikarrak egiten ari zela pentsatzen zuelako. Zuriek euren nagusitasuna arriskuan ikusi zuten, horrek zirkuitulabur bat eragin zuen, eta talde supremazisten sorrera bikoiztu. Hasieran isilpean aritu ziren. Trump azaldu zenean kalera irten ziren.\nArrazakeriaren arrakala al da garrantzitsuena?\nOso serioa da. Black Lives Matter (“beltzen bizitzak inportanteak dira”) mugimenduaren bitartez indartu da, baina ez da azken urteetako kontua. Eskubide zibilen borroka ez zen sortu Trumpen aurka, Obamaren garaikoa da. Polizia gehiegikerien aurka sortutakoa da, eta batez ere sakelako telefonoekin dena argitara atera zen unetik. Ikusten ez genituen gauzak ikusten hasi ginen 2012-2013 inguruan. Poliziak gazte beltzak nola hiltzen zituen, alegia. Hor sortu zen Black Lives Matter. Horrek azaltzen du nola Trump Obamaren ondorioa den, neurri batean. Lehen presidente beltzak sortutako egoeraren ondorioa da Trump.\nKwame Rose liburuko protagonista nagusietako batek, argi esaten du: «Obama da gerta zekigukeen gauzarik txarrena». Eta Rose bera beltza da…\nBai, Black Lives Matter mugimenduko aurpegi ezagunenetakoa Baltimore estatuan.\nObama ez dute asko maite beltzek…\nEz. Batzuek ironia gehiagorekin aipatzen dute, besteek ironiarik gabe. Obamarekin esperantza handia zutela zioten. Bere lehen lau urteetan hope (“esperantza”) eta yes we can (“ahal dugu”) gisako leloak oso ezagunak egin ziren. Denok sinetsi genituen, baina bigarren lau urtekoan Obamaren ospea jaitsi egin zen, eta gutxiengoa den komunitate beltzak ikusi zuen Obamaren promesak ez zirela bete, eta batez ere, ez zirela beteko. Eskubide zibilen gaian, pobrezian, lanpostuetan, poliziaren gehiegikerien aferan… Suzko armen kontrola ere ez zuen ukitu… Hor komunitate beltzaren haserrea piztu zen. 2008ko Obamaren diskurtsoa bizi izan nuen Chicagon aurrez aurre, eta hunkitu egin nintzen. Han ginen kazetariok uste genuen gatazka sozial eta politikoa, arrazakeria bukatu egingo zela, baina ez zen hala izan. Horregatik esaten dute Kwame Rosek eta bera bezalako askok Trump izan dela gerta zekiekeen gauzarik onena, behingoz supremazismo zuriaren benetako aurpegia ikusi dutelako, maskararik gabe.\nObamak ez zuen egin, ez zioten utzi… Zer gertatu zen benetan, zein da zure iritzia?\nHori da benetako galdera. Promesak zergatik ez zituen bete? AEBetako sistema politikoa oso sistema presidentzialista da, baina Kongresuak kontrol handia dauka. Check and balance ereduak funtzionatzen du, botere banaketak, eta presidenteak ezin du nahi duen guztia egin. Armen kontrolaren gaian, adibidez. Kongresuaren oztopoa gabe ere Obamak badu puntu ilunik. Trump ikusten dugu immigrazioaren aurkako presidente bezala, baina Obama bera izan da, historia osoan, immigrazio alorrean, etorkin gehien deportatu duen presidentea. Bi milioi eta erdi Mexikora, non agintari federalek haurrak uzten zituzten mugaren bestaldean, gurasorik gabe, eta Gobernuz Kanpoko Erakundeek hartzen zituzten, umezurtz zeudela. Nik neuk nire begiekin ikusitako egoera da hori, eta Obamak agindu zuen. Zer esan atzerriko gerrei buruz. Drone bidezko bonbardaketak nonahi agindu zituen…\nArrazakeria ekonomikoa ere badago. Mailaketa ekonomikoan, bizi baldintzen sailkapenean arrazak eragin handia dauka.\nBiztanlerian gero eta aniztasun handiagoa dago, latino kopurua ere gorantz doa azkar, eta aldaketa demografikoa etorriko da pixkanaka, baina oraindik hamarretik zazpi zuriak dira. Supremazismo zuriaren erreakzioa hortik dator neurri handi batean, hegemonia, nagusitasun hori galtzeko beldur baitira. Ezberdintasun sozialak handiak dira. AEBak munduko herrialderik kapitalistena da, eta kapitalismoak pobrezia behar du. AEBetan 60 milioi pertsona pobre daude. Proportzioan, noski, beltzak askoz pobreagoak dira.\nBereziki deigarria da liburuan kontatzen duzun Tulsa (Oklahoma) hiriko pasadizoa, non zuri supremazistek auzo beltz aberats bat bonbardatu zuten, zuri horiek euren nagusitasuna arriskuan ikusi zutelako.\nNire bidaietako aurkikuntzarik garrantzitsuena nagusitasun zuriaren arrastoak nonahi topa ditzakezula da. “Black Wall Street”, Tulsako Greenwood auzoko istorioa, adibidez. Gernikako bonbardaketak du historialarientzat populazio zibilaren aurkako lehena izatearen sona, baina Tulsan, 1921ean, auzo beltz aberats oso bat deuseztatu zuten bonbekin, eta Gernikakoa baino hamasei urte lehenago.\nPolizia indarkeria, inpunitatea ere bada liburuko ardatzetako bat. Datu hau ikaragarria da: hamarkada batean 11.000 hildako eragin ditu polizia indarkeriak, eta 26 polizia soilik zigortu dituzte.\nBunker batean babestua dago polizia. George Floyd belaunaz ito zuen Derek Chauvin polizia bere etxean dago orain milioi bateko fidantza ordainduta. Dirutza hori, gainera, poliziaren lankideek jarriko zuten, hura laguntzeko, errugabea dela sinetsita.\nBeltzei beldurra die poliziak.\nBai, hori hala da. Beltz gazte bat, bere txanoarekin janzten dena… Hainbat poliziarekin hitz egin nuen liburua osatzeko, eta euren erantzuna da beldurra dietela. Niretzat askatutako esklaboari zaion beldurra da, “Django Unchained” pelikulan ikusten den moduan, mendeku historiko bat. Poliziek tiro egiten dute lehen aukera gisa, eurak tirokatuak izateko beldurra dutelako. Beldur hori, neurri batean justifikatua dago, AEBetan gizakiak adina su arma daudelako, baina Polizia nahieran aritzen da.\nMintza gaitezen arraza eta gatazka politikoaren jatorriaz. Historikoa omen, AEBetako demokrazia sortu zenekoa, 1776an.\nAEBen sorrera ikaragarrizko aurrerapausoa izan zen munduan, haren atzetik beste demokrazia guztiak etorri zirelako. Thomas Jefferson eta George Washington pentsalari apartak izan ziren, baina jauntxo esklabistak ziren. Ekonomiaren oinarria esklaboen ustiaketa zen, eta jendartea esklabismo horretan, bertan bizi ziren indigenen genozidioan oinarrituta eraiki zen. Horrek zanpatutako gutxiengo bat sortu zuen, eta egun gutxiengo hori hor dago. Demokrazia berri hark halako armiarma sare sendo bat eraiki zuen zurien nagusitasuna mantentzeko, eta sare hori hausteko hamaika ahalegin egon badira ere, beti birsortzen da. Esklabotza desagerrarazi zuen Abraham Lincolnek, baina ondoren bereizketa edo segregazio politikak etorri ziren. Roosevelten New Deal-aren ostean, macarthysmoa etorri zen, eta eskubide zibilen konkistaren ondoren, Nixonen urteak. Obama etorri zen eta ondoren Trump. Beti gertatu da ziklikoki: zurien nagusitasuna ardatz duen armiarma sare hori hausteko aurrerapausoren bat ematen denean, bi atzera ematen dira ondoren. Eta ez dirudi armiarma sarea hautsiko denik, nagusitasun zuri hori boterearen egitura guztietan baitago: Wall Streeten, Hollywooden, polizian, espetxeetan… Justiziak, sistema berak babesten du supremazismo zuria.\nEta Trump presidente, 2016an. Askok pentsatu genuen arlote ahobero bat zela, baina guztiz kontrakoa diozu.\nEz da ezjakin bat. Gutxietsi egin dugu, denek. Oso abila da, batez ere komunikazioan, eta hori gaurko politika munduan funtsezkoa da. Orain ere, bere gaixotasuna, covidarekin, zirku mediatiko bilakatu du, bere onerako. Trumpek hauteskundeak galdu zituen 2016an, boto kopuruan, baina AEBetan botoak baino estatu mailako diputatu banaketak, electoral college sistema delakoak, erabakitzen du presidentea. Presidente izan nahi duenak non irabazi behar duen jakin behar du, eta Trumpek bazekien. Beharrezko zituen boto emaileak mobilizatzen jakin zuen, biztanleria zuriaren haserrea kanalizatzen. Obama Care osasun politikak, 2008ko krisia, enpresen deslokalizaziotik eratorritako haserrea… Frantzian Le Penekin gertatu zen efektu bera izan zen, Pas-de-Calais edo Marseilla bezalako gotorleku komunista asko eskuin muturreko bilakatu zirela.\nZergatik du hainbeste jarraitzaile?\nSteve Bannonek berreskuratutako The Know Nothings mugimenduari tiraka, kultura zuri kontserbadorea bateratu du Trumpek, eta estatu kolpe demokratikoa eman zuen alderdi errepublikanoan. Alderdia bereganatu eta belaunikarazi zuen, eta hori ez du inork inoiz lortu. Ekonomiaren konfiantza ere lortu zuen, Wall Streetena, petrolio eta gasaren lobbyena, eta horrek konfiantza eman zion merkatuetan.\nHaren 58 milioi bozkatzaileetako batzuk arrazistak dira, baina denak ez dira ergelak.\nEz, ezin da halako eskema sinplerik egin. Arrazista ez dena gehiengoa dela esango nuke. Akaso denak nazionalistak direla esango nuke. Alegia, herritar denek, zuriek eta beltzek aukera berberak dituztela defendatzen dute, konstituzioak estatubatuar denak babesten dituela. Praktikan, baina, hori ez da horrela.\nInkestek diote Joe Biden hautagai demokratak 10 puntuko abantaila duela, hauteskundeak egiteko bi aste pasatxo falta direla. Sinesgarritasunik ematen diezu inkestei?\nBai, eta garbi daukat bototan Bidenek irabaziko duela, baina inkesta nazionalek ez dute ezertarako balio. AEBetan estatu gorriak daude, errepublikanoak, eta estatu urdinak, demokratak. Gorri horietan Bidenek ez du aukerarik, izan Idaho edo Oklahoma, eta Trumpek ez du aukerarik New York edo Kalifornian. Orduan, giltza swing state deituek dute, estatu erabakigarriek: Pennsylvania, Florida, Ipar Carolina, Wisconsin, Michigan, Arizona, Ohio… Horietan irabaztea da funtsezkoa. Estatu horietako inkestek diotenari begiratu behar zaio. Biden doa aurretik, baina Trump hurbiltzen ari zaio, eta joerak oso garrantzitsuak dira.\nApusturen bat egin beharko bazenu, nork irabaziko du?\nZaila, auskalo! Ez nintzateke harrituko Trumpek berriro irabaziko balu.\nBiden edo Trump egon, zuk aipatutako hainbat gatazka horiek indarrean jarraituko dute luze, ezta?\nBai. Alderdi Demokrata aldatzen ari da apurka. Ezkerrak gero eta pisu handiagoa du, gazteen bultzadaz. Hor agertu dira Alexandria Ocasio-Cortez, Bernie Sanders bera, baina aipatu dugun armiarma sarea haustea oso zaila da.\n«Esklabotza desagerrarazi ondoren, segregazio politikak etorri ziren. Roosevelten ‘New Deal’-aren ostean, macarthysmoa, eta eskubide zibilen konkistaren ondoren, Nixonen urteak. Obamaren ondoren, Trump»\n«Niretzat obsesio bat izan da; AEBetan bost urtez berriemaile izanda, zenbait kontu geratu zitzaizkidan zintzilik. Azkenean liburuan jasota geratu dira eguneroko zurrunbiloak irentsitako hainbat kontu»\n«Ezkerrak gero eta pisu handiagoa dauka, gazteen bultzadaz. Hor agertu dira Alexandria Ocasio-Cortez, Bernie Sanders bera, baina aipatu dugun armiarma sarea haustea oso zaila da»


Likido amniotiko - Wikipedia, entziklopedia askea.\n10 asteko umekia zaku amniotikoan, likido amniotikoz inguratuta Irudi gehiago\neta A16.378.149 A12.098 eta A16.378.149\nLikido amniotiko umetokian eta zaku amniotikoan dagoen eta umekia inguratzen duen isurkari garbia da, umekiak berak hein handi batean sortzen duena.\nBere eginkizun nagusia umekia babestea da, balizko kolpeak arintzen baititu. Horretaz gain, tenperatura konstantea mantentzen du, hainbat elikagai ematen dio umekiari, eta honen biriken eta sistema muskulu-eskeletikoen garapenean parte hartzen du.\nIsurkari honek pH alkalinoa (pH=7,4) du, eta bere bolumena aldakorra da haurdunaldian zehar (haurdunaldiaren 34. astean bere gehienezko bolumena lortuz: litro bat). Azterketa ginekologikoetan sendagileak likido amniotikoaren bolumena aztertu ohi du, haurdunaldiaren balizko arazoak saihesteko.\nOsaketari dagokionez, ura, proteinak, gluzidoak, lipidoak, hormonak, urea eta elektrolitoak -besteak beste- ditu.\nHaurdunaldiaren bukaeran zaku amniotikoak puskatu egiten da, likido amniotikoa kanporatuz. Honek erditzearen hurbiltasuna adierazten du.\nAmniozentesi izeneko azterketan likido amniotikoaren bolumen txiki bat amari ateratzen zaio, umekiaren azterketa genetikoa egiteko.\nOrriaren azken aldaketa: 30 urtarrila 2021, 18:46.


“Euskadi”, zalantza gabe atzean historia bikaina duen abizena “Euskadi”, zalantza gabe atzean historia bikaina duen abizena\nHome Mundua eta Euskaldunak Euskaldunak munduan “Euskadi”, zalantza gabe atzean historia bikaina duen abizena\nIra 2, 2017\nThe Lumberjack, 1929tik Kaliforniako Humboldt State Universityko aldizkarian argitaratutako informazio bat aurkitu dugu oraintxe bertan.\nDekoratzeko pieza zoragarriak sortzeko beira birziklatzen duen Arcatako tailer bati buruz hitz egiten duen informazio honetan, ezaguna egiten zaigun abizena duen Lorea izeneko neskatila bat agertzen da, abizena: Euskadi.\nLorea Euskadi da beraz gure historiaren protagonista. Estatu Batuetan abizen hau hartu zuen neskatila. Hau irakurri eta hainbat galdera datorzkigu burura; noiz heldu zen? Zerk bultzatuta? Zer dela eta aukeratu zuen sinbolismoz eta esanahiz betetako abizen hau? Bera, bere gurasoak, bere aiton-amona…nor izan zen?\nAbizen hau EEBBetan aurkitzeak, gure imaginazioa piztu du. Baliteke historia honen atzean kasualitatez beteriko historia bat baino ez izatea, edo baliteke, abentuventuraistoriaz beteriko liburu bat merezi izateak. Dagoeneko, Iparraldeko euskal-ondorengoa den Lorea, Euskaldunen Herrira sakonki lotuta sentitzen dela dakigu.\nGainera, euskaldunontzat garrantzi handia duen abizena hartzen duen unibertsitatean ikasten du: Humboldt. XVII eta XIX mendeen arteko Prusiar zientifiko eta anai biren abizena. Hauetariko bat, Alexalder, <<geografía moderno unibertsalaren aita>>, EEBBetako mendebaldeko eta bereziki Kaloforniako esploratzailea. Bestea, Wilhelm, hizkuntzen ikastuna, hauen artean, Euskara.\nOrain dela denbora, euskaldunen eta Far West-aren arteko erlazioari buruz hitz egiten zuen Iker Saituaren artikulu “galduezina” biltzen genuen.\nAbizen honi buruz gehiago jakitea lortzen badugu, hemen kontatuko dugula sin egiten dugu.\nPrevious articleEuskaldunak eta katalanak ezin dira espainiar sentitu Eurobasketean?? Zerbaitengatik izango da…\nNext articleEuskal Herri Kontinentaletik eginiko, Euskal Herri Penintsularraren gida


“Zinegabonak”, zinemaren eta aisialdiaren astea - Nontzeberri\nHasiera/IKUS-ENTZUN/“Zinegabonak”, zinemaren eta aisialdiaren astea\nAste honetan bertan, abenduaren 26tik 31ra bitartean, Zineuskadik EZAerekin eta EITBrekin batera, Zinegabonak zikloa atondu du.\nGaur berton, abenduaren 26an, Multibox-EITB aretoan hasiko da ekimena adin guztietako pertsonentzako animazioko tailer batekin. Asteazkenean ere, familian gozatzeko bikoizketa-tailerra ere eskainiko da.\nHorretaz gain hainbat film pantailaratuko dira zaleen gozagarri. Egunotan ikusi ahalko diren lanak honakoak dituzue: Albert (Danimarka), Ballerina (Frantzia), Batman Lego (AEB), Laban, mamu txikia (Suedia), Nur eta herensugearen tenplua (Euskal Herria), Orm elurretako erresuman (Errusia), Ozzy (Espainia), Pan, sekula betirako bidaia (AEB), Teresa eta galtzagorri (Euskal Herria), 7. Ipotxa (Alemania) eta Zikoinak (AEB).


zaramatimes: ABUSTUAREN 27an ZARAMA BILBOKO KAFE ANTZOKIAN\nABUSTUAREN 27an ZARAMA BILBOKO KAFE ANTZOKIAN\nBeste aukera bat gure zuzeneko bat ikusteko. Honetan gainera gure alderik rockeroena emateko gogoz\ngaude. Zertaz ari naizen? ba Bilboko Aste Nagurirako Kafe Antzokian antolatuko diren kontzertuetaz.\nTxupinaren bezperan hasiko dira , aurtengo programazioa abuztuaren 20an New York Ska Jazz Ensemble taldeak zabalduko baitu. Gainera, Vinila Von Bismarck, Las Culebras, We Are Standard, Zarama edo The Cherry Boppers bezalako taldeak ere igaroko dira Kafe Antzokiko agertokitik, areto bilbotarreko arduradunek gaur adierazi dutenez.\nAipatu bezala, egitaraua hasteko ardura New York Ska Jazz Ensemble taldeak izango du, abuztuaren 20an. Jarraitzaile askoko taldeak ska, rocksteady eta jazz doinuen berezko nahasketa egiten du. Hirian bisitari asko ibili ohi dira Aste Nagusia hasi aurretik, eta horregatik, egun horretan zuzeneko musika ikusteko beste alternatibarik izaten ez denez sortu da kontzertua ematearen ideia.\nAbuztuaren 21ean emakumezkoek egindako rocka protagonista izango da. Batetik, Vinila Von Bismark Lucky Dados bere talde berriarekin ariko da. Pin-up modelo eta burlesque generoko artistak "The Secret Carnival" disko berria aurkeztuko du. Bere emanaldiak ikusgarriak dira, rock'n'roll, swing eta calypso nahaste berezia, gerra tarteko doinuak eta mende hasierako inauteri zirkokoak bilduz. Las Culebras taldeak ere joko, zeresana ematen ari diren Nafarroako lau neska rockzale.\nAbuztuaren 25ean doinu bero eta retroak izango dira Kafe Antzokian Bilboko The Cherry Boppers eta Kataluniako The Pepper Pots taldeekin. Lehenengoek ibilbide bikaina egin dute Europako hainbat areto eta jaialditan, funk eta soul erritmo alai eta dantzagarriekin. Katalanak, berriz, rocksteady, ska, eta soul egiten duten hamar lagun dira.\nDantzak jarraituko du abuztuaren 26an, We Are Standard taldea izango baita Bilboko Kafe Antzokian. Getxoztarrek nahasketa berriak dakartzan diskoa argitaratu berri dute. Haiekin Basauriko Simca taldea arituko da, rock riff-ez hornitutako power pop doinuekin. Hamar urteko ibilibidea burutuko dute laster.\nAzkenik, ostiralean, abuztuaren 27an Zaramakoak izango gara taula gainean.\nAurtengo Aste Nagusiko egitarauko kontzertuetarako sarrerak salgai daude jada Kafe Antzokian bertan eta www.kafeantzokia.com webgunean 10 euroko salneurrian. Emanaldi guztiak gaueko 22:00etan hasiko dira.\nNi joango naiz "Joni Kash" eta "Bring A Little Lovin" entzuteko.\nVenga, pues te las tocamos!


Ansietate zuri harekin nahasturik ere, oraindik musika eroa senti zezakeen, gutien esperoan humanoa izatearen hoztasunean gal zitekeen, pentsamendu guztietatik aparte armonia inposible batetaz hunkitua izan. Krudeltasun guztia barkatuko zuen, bizitza absolutoki benedikatuko zuen, eternidade luzeko bere ritmoa azkenik aurkitu izan balu bezela, emozio enajenatu haren egoetan izanik ere.\nBere buruari esango dio gauza hauek iadanik ez dute zentzurik, baina berriro bere pentsamenduak ahaztutzera saiatzen da, instintoz irrazionalitatez hoztasunez egoera hura bere baitan iraun eraztera. Baina ordurako musika amaitua izango da, eta ansietatearen behatzetan kariziatuko da berriro. Ez luke engaina behar, hau du bere realitatea, bere realitate konszientea ausarta, hemen daduka konozimendua aldakuntza nezesidadea.\nEzin uka harriskua, emozio arraro honetan nola konpreni ezer, kondenaturik bezela beti emozioz gidatua izatera, bizitza mental ororen ahulezia, garai bateko goiz traszendente mitiko haien oroitzapen estrainoa ere hain hurbil. Intelijentziaren obligazio absolutoa.\nBaietz esango dut. Ikutzen ez bazaitut berdin izango da. Zu zara. Intensitate honen plazerra ezin ukatu, engaino honen atsedena, mezprezio honen edertasuna.\nMomentu honek nere gozamena permiti ezingo balu momentu guztiz dezisiboa izango litzateke hauxe. Egoera bat aski balitz ni gozamenetik apartatzeko, situazio edo kondizio horren mende ni egonaz, momenturik esperogabeenari makur behar banintzaio esanaz zuk ni etsipenera jaurti nazakezu zure menpeko naiz erruki zaite nitaz otoi, momentu horren halabeharrez nere gozamen askatasun guztiak ukatzera ni beharturik geldituaz, momentu hori situazio hori erabat funtsezkoa izango litzateke. Interesatzen da momentu honek gozamena askatasuna ez permititzeko posibilitatetik ba ote duen jakitea.\nGure gozamena gure askatasuna zeri makurturik dagoen jakitearen beharra. Gure antsiarik bortitzena ukatzera atrebi daitekeen momentu hori fik baten ondoren aurkituko bagenu momentu hori fikzio bat dela, ikerketa horrek gure bizitza erabat alda lezake.\nMundu posibleak, momentuak, ahaztutako makina debekatua. Momentu honek nolabaiteko gozamena permiti ezingo balu. Momentu hau negatiboa balitz. Koordenada sare logiko batetan gertakizun guztiak posibletasun guztiak tolestatzerik ez balego, zerbaitek eskapa ahal baleza espazio logiko horretatik, nahasmendura kondenatuak egon bagintezke.\nZeren esan beharra dago askatasuna gozamena iruditzen zitzaiela gauzarik inportanteena, zerbaitetaz arduratzekotan berengan artean lege bati makurtu gabea zegoenaz ardura behar zutela ikusten zuten, gainera hori ez zen ikusten ibili behar zen zerbait, beren izakera osoa horrela egina zegoen, beren jakin nahi guztia horren bila ibilia zen betidanitik.\nEsan beharko litzateke baita ere beren gogoetan irekiten zegoen nahia ez zutela hitz baten medioz entenitzen, edo ezin zutela gauza konkreto bat bezala sentitu, musikarik hunkigarrienak ere giro bat besterik ezin zuen sortu beren gogoetan, edozein imajinari eskapatuko zitzaiokeen.\nEsan dezakezue hemen zaudetela, momentu honen zai egon zaretela, iadanik ez zaretela ezeren bila arituko. Ba omen dira gauzak ezezagunak baina gozatzera entseia ditzakegunak, nolabait beti posible zirenak. Goza behar dituzuen gauzak interesatzen zaizkizue, edo sufri behar dituzuenak —hitzen arteko mugak. Saia zindezkete mekanismoa entenitzera. Baietz esango duzue.\nEz zuten inorengandik dependitu nahi, askatasuna amesten zuten, bazirudien sufrimendutik humilaziotik bakardadetik heriotzetik eskapatzen jarduteko bizi zirela. Hitzez pentsamenduz sendimenduz baliatzera beharturik zeuden. Mekanismoa erabat nahastutzen zitzaienean izuturik gelditzen ziren.\nEsan dezakezue hemen zaudetela, ez dakizuela zergatik etorri zareten, zerbaitera behartuak sentitzen zaretela, ez dakizuela zer ari den gertatzen zer gertatzera doan. Esan dezakezue pentsamenduz baliatzera behartuak zaudetela, pentsamendu hoiek guztiak norbaitek irakatsi obligatu dizkizuetela, badakizuela etorri aurrez ez zaretela hitzetatik eskapatuko aingeru goardakoetatik besoetatik ezpainetatik. Esan dezakezue zer gertatzen ari zaizuen jakin nahi duzuela.\nEgitan hau ez da narrazio bat, ez da obsesio bat, egoera bat besterik zer dirudi. Hilargiaren argi palidoaren zuriak nola dezakeen miresgarritasunez estali lurra. Zuhaitz artetik ikus daiteke itsasoaren espilu lasaian erreflejatzen den zuritasunezko foko geldia. Isiltasun majiko haren dardaran iluntzeko hilargitan gehienetan egoera bat besterik ez zirudien, edo teilatu bat, edo aingeru goardakoa, ez narrazio bat, ez obsesio bat.\nAsperenak asperen bigunak barrendikako asperenak begirada emean luzean arnasgabean laztanduz kariziatuz arraroki muxukatuz ezpainetan bularrean eskuekin begiekin. Baina zuk egitan ni al nauzu maite, galdetu zion. Begietan zehar arnasa hartzen arnasa guztia begietan edukiaz begiradan bakarrik begietan asperenka arnasa bihurturik. Nor duzu maite, badakizu ez dudala zugan interes handirik, badakizu kasikan obligaturik ekarri nauzula ohe honetara zure arnasaren zure begien indarrez, zerk pizten du zure amodio hau, nor duzu egitan maite.\nEzin esango mente hau linea bat dela, aurpegi bat dela, ordu bat dela, amodio bat dela, zulo bat dela, amets bat dela. Esango bazenit nor duzun maite, zerk jartzen dizun arnasa eztarri-eztarrian, zergatik zaizkizun begiak itxuraldatzen, edo noiztik desiratu nauzun. nauzun.\nGorputz usatua, hiru alabaren ama, berrogeitabi urte, hogeitabat ezkondurik gauero senarrarekin, ia ez dut ezer sentitzen berarekin zion. Zain tiki gorri urdinak begietan, urteak indar galduak grina iraganak. Esaidazu zergatik zauden horrela dardar asperenka, galdetu zion hogei urteko bere lagun adoragarriak.\nArgi palidoak miresgarriki ikutzen du guztia. Inoiz ez dugu hain bortizki sentitu kolore baten lilura hotza. Hauek dira gure gorputzak gure menteak, indar hauek danak gureak direla esan dezakegu. Ez dakigu zertan akaba behar duen guzti honek, ez dakigu gure gorputzetan gure sexoetan plazerrik aurkituko ote dugun. Momentu hau gurea dela esango dugu, grina hauek gureak direla, antsia estraino hau begi hauek azal hau gureak direla.\nEgia esateko ez zekiten nola iritsi ziren hotel anonimo hartako ohe baten gainean elkarrekin etzatera. Ez zekiten beren artean gertatzen ari zenaren berri, ez zekiten kasikan non zeuden edo nortzu ziren, estrainaturik kontenplatzen ziren, sinis ezinik elkarrekin lo egiteko elkarren ezpainak elkarren besoak elkarren bularrak elkarren sexoak ezagutzeko zeudela han, situazio haren kulpa nori bota jakitea atsegingo zitzaien.\nHauxe da gure gaua, gure ohea, hain itsusiki desiratzen garela dirudi. Gurea da gela gorputzak begiradak asperenak intensitatea guztia. Guk sostengatzen dugu jolas hau larritasuna kulpa. Jolas honen klabeak ezagutzerik bagenu. Amodioa jarriko diogu berriro izena. Gure gogoaren produkto bat, emozio paregabe honetara itzultzen gaituena, esijentzia bat, gure nahiaren sorketa. Betidanitik hemen egon garela esan dezakegu. Oraindik gogoan maitasuna irakatsi egiten zen denbora haien oroitzapena.\nOhearen gainean etzanda zegoen, eta alboan eseri zitzaion bera. Hitzik gabe emeki emeki begiratuz gero bularraren gainean gora begira gurutzatu zitzaion. Asperenez betetako gorputz eme haren pisua bere gain sentitzen gelditu zen. Gero eskua aurpegira eraman zion eta behatz puntaz poliki poliki begiak musuak masailak lepoak ferekatu zizkion. Laister irristatu zitzaion eskua beherago bular arteko sakontasunaren bila. Ez zitzaion atsegin beste gabe bere bularretan eskua jar ziezaion. Argia itzaltzeko baimena eskatu zionean ez lotsatzeko erantzun zion. Ordurako ez zion nazkarik ematen, muxukatzeko prest zegoen.\nHotelean gaua pasatzeko erabakia hartzean amodioa egiteko erabakia hartzen zuten. Ez zituzten inoiz ikusi elkarren gorputzak biluzik. Berrogeitabi urteko hiru alabaren ama, hogei urteko mutil gaztea. Emakume ezkondu batekin egiteak bazuen eszitazio zerbait, nahiz eta bestalde atzerakada ere sentitzen zuen, zain tiki gorri urdinak begietan, sabelean amatasunaren markak, ezpain sikuak, bere indar erotiko guztia asperenetan joaten bezela, asperen gordeak asperen arnasatsuak urteetan debekaturiko desio zuriaren hatsa berotasuna egarria beldurra begirada asperena.\nErotu egin behar nauzu, esan zion. Hantxe bere aurrean zegoen bete betean gorputz gazte hura, begira ziezaiokeen nahi beste, ikutu ziezaiokeen bere eskuekin, gau hartan nolabait pertenezitzen zitzaiola senti zezakeen, bere amets eroa, bere asperen guztien hasea, bere beso dardaratsuetan azkenik, beti inposible izango zitzaiona hantxe egia bihurtzen. Dagoeneko ez zuen kulpabilitaterik sentitzen hasieran bezela, ez zedukan zergatik senarrari esaten ibil beharrik, berak bakarrik sofritzea aski zen.\nObsesionaturik nadukazu, dardara bizian nago, farregarria naiz, emozio guzti hau zeharo estupidoa iruditzen al zaizu, ezin zaitut burutik kendu, ez zaidazu galdetu, ezin dizut ezer esplika, zure begietan halako biguntasun bat ikusi nuen, bai ridikuloa naizela ez. lnteresatzen al natzaizu ezer.\nBere buruko asmakizun bat bazen ere aspaldidanik beragan egona zirudien, haren irudiaren edertasuna nolabait lehenagotik ezaguna zitzaion, amodio hura produzitzea ez zen kasikan aukera bat, derrigortasun bat zen.\nOroitzapena ere badirudi honek, rekonozitzeko manera hain esperogabeak, deseoaren atzetik hain bortizki itsuki estrainioki edertasun zerbaiten pertenentzia sumatzean. Esan dezakegu hemen gaudela, gau honen esperoan luzaro egondu garela, nahitaez parte hartzen dugula hemen zein denboratan murgildurik gauden jakingo ez badugu ere.\nHain debilak, horixe da dana, biguntasun dardaratsuan besoak, bakartatearen ikara melankoniatsua, hainbeste beldurren mende hainbeste laguntzaren beharrez hainbeste justiziaren esperoan. Hemendik ezingo litzateke inor eskapa, denentzat daude obligazioak lezioak bizitza osoak. Hain debilak, hainbeste gorputz beso sabel buru behar, sendimendu lodi zabal harro biskosoan besarkaturik.\nHemendik eskapa hindekeela sinistu nahi izaten huen, sinismenak ezer mejora ote zezakeen probatu behintzat,ez dakik noren esijentziak diren burruka triste hauek guztiak eszitazio hauek guztiak, zergatik aurkitu behar haizen beti etsipen hau ihesten, zergatik galdera hauek egitea ere permititua ote dagoen pentsatzera beharturik hagoen. Gorroto duk debilidade guzti hau. Gogorazioei heltzen diek indarra hiregan sentitzeko edozer posible den momentu honetan. Hire mentearen jabe ez haizela sumatzen duk. Boz monotonoak oraindik jarraitzen dik esaten posible zaik adorea borondatea konprenditze elementala.\nEnamoraturik zegoen emakume hari nolabait erantzutearren zegoen ohe hartan. Bere irudiaren tormentotik askatu egin nahi zuen, haren arnasan korapilaturik zegoen antsia hautsi, haren mentean zegoen edertasunezko imajina hura ezagutzeagatik joana zen batik-bat.\nObsesionaturik nadukazu. Hain urruti joanda gero musikarik geldienarekin etzatzen naizenean ere nere inguruan gelditzen zara biraka. Gozamena dastatzen hasi bezain azkar zure zirkuloaren barruan gelditu naizela konturatzen naiz. Zure bila abiatuko naiz eta ez naiz zure besoetan eroriko. Galtzapen neurrigabe bat bezela sentitzen zaitut.\nInteresatzen al natzaizu ezer, galdetu, zion hiru alabaren amak. Ezin zion ezetz esan, sufrikario hura ez zitzaiola inporta, azkenean dena komedia bat zela. Zeren berak nahi izan zuen ohe hartan etzan, gorputz hura ikutu, enajenazioa ahal zen neurriraino ezagutu. Bere presentziarik gabe esperimento hura ez zen posible. Gainera bera zen deseoaren objetoa,ametsaren irudia.\nAzken batean kulpable sentitzen haiz bere higanako amodioarengatik. Bere gorputzak ez dik hirean erantzunik aurkitzen. Baina bera higatik ari duk sufritzen, eta sufritzen jarraituko dik oraingoz, berak ze kulpa zedukak. Bere mentean dagoen edertasun estrainoak hire imajina zedukak, hi ere konplizea haiz, bere sufrimenduak kulpable egiten hau. Kulpa hori arintzeagatik hago ohe honetan berarekin amodioa egiteko prest. Manifesta nahi diok apreziatzen duala, ez haizela bere maitasunari insensible. Hala ere kulpable haiz, zatiketa horretan harrapatua hago, ez hoa emakumearekin amodioa egitera bere mentean dagoenarekin baizik. Gau honen ondoren hire inkonszientea lasaiago sentituko duk, askatasun gehiago eskuratua izango duk. Heure gogoaren esijentzia bat besterik ez duk izango azkenean, heure konzientzia soportatzeko medio bat, hire kulparen arintzeak adieraziko dik hire eginkizunik espiritualena gau hau zela. Hire ondoan zegok bera, hire besoetan, hire bularrean, hire gogoan, ez dadukak hitz egin beharrik, hire presentzia librea besterik ez duk eskatzen.\nHaizeska perzibigaitz bat bezela inguratuko zitzaion, geldi geldi gorputz inbisiblean ikutuko zion, falta zitzaion atsedena ekarriko zion, egon zedila otoika jarriko zuen, galdetzen bazion non bizi zen edo nondik etorria zen edo noiz arte berarekin geldituko zen ez zion erantzungo, ez zegoen esplikazioetara behartua, bera zen. Hura gabe ez ote zitekeen berdin bizi, zai otoika ez zedin egon, ez zezan ezerengandik dependi, zergatik desiratu behar zuen, zorrik ez zion, beti zintzilik eduki behar al zuen.


Treponema - Wikipedia, entziklopedia askea.\nTreponema generoko bakterioen izen arrunta. T. pallidum espezieak sifilisa eragiten du\nTreponema generoa bakterio Gram negatiboz osatuta dago, Spirochaetaceae familia barnean sailkatuta izanik. Familia honetako genero guztiak espiroketak dira, hots, bakterio helikoidalak, finak eta luzeak, diametro txikikoak. Espiroketa guztiak mugikorrak dira, baina haien mugimendua berezia da, flageloak ez baitaude bakterioaren kanpoaldean, zelula horma eta kanpo mintzaren artean baizik. Horrek sugearen antzeko mugimendu bihurrikatzailea eragiten du, gainontzeko bakterioek ez dutena.\nTreponema generoko bakterioak, espiroketa guztiak bezala, ondo ikusten dira "in vivo" eremu iluneko mikroskopioaren bitartez. Ostalari baten barruan bizi dira (gizakia ala animaliak), komentsal ala bizkarroi moduan. Espezie patogenoen artean Treponema pallidum -sifiliaren eragilea- eta Treponema carateum dira aipagarrienak. Ez-kaltegarrien artean, berriz, ahoan bizi diren komentsalak: Treponema denticola eta Treponema oralis.\nTreponema guztiak anaerobioak dira edo, asko jota, mikroaerofiloak.\nTreponema gehienek eskakizun nutritibo zorrotzak dituzte, laborategian hazteko hazkuntza-inguru aberatsak eskatuz. Espezie patogeno batzuk (Treponema pallidum, kasu) ezin dira laborategian kultibatu.\nAzken aldaketa 6 urria 2020(e)an, 23:37(e)tan\nOrriaren azken aldaketa: 6 urria 2020, 23:37.


2020 TXINA PLSA BERRIA Nanjingen\n2020ko azaroaren 4an, PETER FRANZ jaunak, Grace-ko Teknologia eta I + G Ingeniari Buruak, teknologia partekatze zoragarria eman zuen "Frontier Energia Aurrezteko Teknologiak eta Garapen Joerak Plastikozko tutuen fabrikazioan" prentsaurrekoan Nanjing International-eko 5. aretoan Expo Ce ...\nHitz egin mundu mailako Manitowoc fabrikarekin eta hitz egin etorkizunaz elkarrekin!\nIrailaren 3an, goizean, Lei Wang jauna, Manitowoc Dorrea Makineria Negozioen Merkatu Sortzaileetako presidenteorde nagusia eta Txinako eskualdeko presidentea, eta bere alderdia Grace bisitatzera gonbidatu zituzten. Bi alderdiek trukaketa sakonak eta gogotsuak izan zituzten fabrikazio aurreratuetako lean fabrikazioan ...\nBerrikuntza teknologikoa, plastikoek etorkizuna moldatzen dute!\n2020ko irailaren 3an, PETER FRANZ alemaniar ingeniari nagusiak Grace Machinery-rekin bat egin zuen ofizialki. Plastikozko estrusio teknologia I + G eta diseinu kudeaketan 37 urteko esperientziarekin. Peter FRANZ DROSSBACHeko (Alemania) I + Gn eta salmenta zuzendari lanetan aritu da Batteneko zuzendari nagusi gisa ...\n1600 mm-ko PE kanalizazio-lerroa\nBerriki, 1600 mmPE hodiaren ekoizpen linea bezeroaren fabrikan arrakastaz hasi zen eta modu egonkorrean funtzionatzen zuen. Bezeroak izugarri hitz egin zuen Grace-ren ingeniari komisarioen eraginkortasunaz eta profesionaltasunaz! Urte askotako esperientzia praktikoaren bidez, Grace garatu da ...\nGRACE 630mm eta 1200mm PE kanalizazio-estrusio lineak Eraikuntza Industrien Estatuko Konpainiak (SCCI) / Irakeko Mineralen Industria Ministerioak ongi onartu ditu.\nZorionak! GRACE 630mm eta 1200mm PE kanalizazioen estrusio lineak Estatuko Konpainiak Eraikuntza Industrien (SCCI) / Irakeko Mineralen Industria Ministerioak onartzen ditu. Irakeko Industria Ministerioaren proiektu nagusia da. Manhal Aziz Al Khabaz jauna, Ministerioko ministroa ...\nErakusketaren sarrera: INTERPLASTICA Dusseldorf Exhibition Company-k babesten du, plastikoen erakusketen industriako alemaniar erakusketa-enpresa ezaguna, eta Errusiako Gobernu Federaleko Industria eta Energia Ministerioak, Hezkuntza Ministerioak eta Scie-k babesten dute. .\nErakusketari buruz Egiptoko Plastikoen Industriaren Nazioarteko Erakusketa (PLASTEX) 1993an sortu zen eta ACG-ITF-k antolatzen du, Afrika-Ekialde Hurbileko herrialdeetako erakusketa antolatzaile handiena denak, eta bertako plastikoen industria elkartearen laguntza handia jaso du. Handiena da ...\n1200 mm-ko PE kanalizazio-lerroa\nAtzerriko bezeroak 630-1200mm HDPE kanalizazio estrusioaren produkzio lerro pertsonalizatua arrakastaz egonkorra izan da GRACE tailerrean! Extrusioa: grabitatearen neurgailua dosifikatzeko kontrola hartzen du, eraginkortasun handiko torlojua eta kanoia, zehaztasun handiko karga astuneko Siemens engranaje kutxa; Hutsa kalibratzeko depositua: nylonezko plaka erabiliz, ...\nZorionak GRACEk OPWrekin duen Lankidetza Estrategikoagatik\nadministratzaileak eginda 18-12-25ean\nAlderdi guztiak ados daude plastikozko estrusio arloan lankidetza sakonera dedikatzeko, batez ere makina berezi baten garapen bateratuan. Kontuan izan behar da GRACE Txinako plastikozko estrusio makina kooperatiba bakarra bihurtu dela ...\n315-800 mm-ko HDPE hodien estrusio linea\nUdaberriko Txinako Jaialdia amaitu eta berehala, Grace arazteko ingeniari taldea erabat arduratu zen arazketan. Berriki, Wang Lei arazteko ingeniariak Iranera bidaiatu du OD800mm PE kanalizazioko 3 geruzako arazketa arrakastatsua eta egonkorra lortzeko. Bezeroaren aipamena ...\nGRACEk sinatutako makinen lankidetza hitzarmenak Radius Systems-ekin\nDuela gutxi, Grace-k lankidetza hitzarmen estrategikoa sinatu zuen Radius Systems-ekin. Lankidetza estrategikoa plastikoaren birziklapenaren arloan lankidetza sakona garatzeko helburuarekin lortu zen, industriaren garapena etengabe bultzatzen duten teknologia berritzaileekin. Fabrikatzaile gisa ...\nLankidetza estrategikoa OPWrekin\nAlderdi guztiak ados daude plastikozko estrusio arloan lankidetza sakonera dedikatzeko, batez ere makina berezi baten garapen bateratuan. Kontuan izan behar da GRACE OPW negozio globalaren plastikozko estrusio makinako txinatar bazkide bakarra bihurtu dela. Pozik gaude zurekin partekatzea ...


Irekia Eusko Jaurlaritza - Gobierno Vasco :: Eusko Jaurlaritzak estazio ozeano-meteorologiko bat instalatu du Mutrikuko portuko kanpoko dikean\nEusko Jaurlaritzak estazio ozeano…\n\nEusko Jaurlaritzak estazio ozeano-meteorologiko bat instalatu du Mutrikuko portuko kanpoko dikean Iturria: Irekia\n\n\nImagen1.png Iturria: Irekia\n\n\n\n20210726-ERKOREKA-TAPIA--MUTRIKU__1_.jpg Iturria: Irekia\n\n20210726-ERKOREKA-TAPIA--MUTRIKU__2_.jpg Iturria: Irekia\n\n20210726-ERKOREKA-TAPIA--MUTRIKU__3_.jpg Iturria: Irekia\n\n20210726-ERKOREKA-TAPIA--MUTRIKU__4_.jpg Iturria: Irekia\n\n20210726-ERKOREKA-TAPIA--MUTRIKU__5_.jpg Iturria: Irekia\n\n20210726-ERKOREKA-TAPIA--MUTRIKU__6_.jpg Iturria: Irekia\n\n20210726-ERKOREKA-TAPIA--MUTRIKU__7_.jpg Iturria: Irekia\n\n20210726-ERKOREKA-TAPIA--MUTRIKU__8_.jpg Iturria: Irekia\nBesteak beste, denbora errealean olatuei, itsasoaren tenperaturari, aireari eta hezetasunari, eguzkitik datorren energiari edo galernen intentsitateari eta abiadurari buruzko neurketak egitea eta datuak hartzea ahalbidetuko du\nEnergiaren Euskal Erakundeak instalatuta duen eta hamar urte bete dituen olatu energiaren plantaren ondoan kokatuko da. Ezaugarri horietako munduko merkataritza-plantarik zaharrena da, eta funtzionamendu-ordu gehien dituena\nJosu Erkoreka lehenengo lehendakariorde eta Segurtasuneko sailburuak eta Arantxa Tapia Ekonomiaren Garapen, Jasangarritasun eta Ingurumeneko sailburuak bi instalazioak bisitatu dituzte\nEuskalmet – Euskal Meteorologia Agentziak estazio ozeano-meteorologiko bat jarri du abian Mutrikuko portuko kanpoko dikean, orain dela hamar urte Energiaren Euskal Erakundeak (EEE) BIMEPek (Biscay Marine Energy Platform) kudeatzen duen olatuen zentrala instalatu zuen lekuan. Ekipamendu berriaren proiektua hainbat erakunderen laguntzaz gauzatu ahal izan da, besteak beste, Eusko Jaurlaritzaren, Gipuzkoako Foru aldundiaren, Mutrikuko Udalaren eta AZTI itsas ingurunean espezializatutako zentro teknologikoaren laguntzaz, eta itsasertzaren zati handi bateko olatuei buruzko datuak emango ditu (baita olatuen zentralera iristen den olatu bakoitzaren datu indibidualizatuak ere), eta itsasoaren tenperaturari eta galernen intentsitateari eta abiadurari buruzkoak ere bai.\nEkipamendu honi esker, Euskalmetek ipar-ekialdera (Iparralderantz) zuzendutako itsasertzeko datuak bilduko ditu, orain arte ez baitzuen eremu horri buruzko datu zuzenik, eta, aldi berean, galernei buruzko balio handiko informazioa ere lortuko du, ohiko fenomenoa izanik maiatzetik irailera bitartean. Alde horretatik, Euskadik aurten, orain arte, hiru galerna erregistratu ditu.\nMutrikuko estazioa erabilera anitzekoa izango da, oso arlo ezberdinei buruzko informazioa emango baitu.\nAlde batetik, informazio meteorologikoa izango du, eta egoera atmosferiko ezberdinei buruzko jarraipena egin ahal izango da, beraz, besteak beste, galernen bilakaerarena, eta, gainera, denbora errealean neurtuko ditu airearen tenperatura, hezetasun erlatiboa, haizea eta eguzkitik datorren energia.\nBestalde, estazioa buia bati konektatuta egongo da, eta honek itsasoko uraren tenperaturari eta olatuei buruzko datuak hornituko ditu, olatu bakoitzaren ezaugarriak ere barne direla. Era horretara, olatuei buruzko ahalik eta informazio gehien jakin nahi da, baliagarria izango dena bai Eusko Jaurlaritzako Larrialdiei Aurre Egiteko eta Meteorologiako Zuzendaritzarentzat, babes zibilarekin eta denboraleekin zerikusia duten prebentziozko alderdiei dagokienez, bai BIMEPentzat, olatuek sortzen duten elektrizitatearen ekoizpena doitzeko eta optimizatzeko, modu horretan sistema horien eraginkortasuna hobetuz.\nAzkenik, “KostaSystem” izeneko bideometria-sistema bat du. Sistemak 4 kamera ditu eta olatuak eta olatuen lehertzea, portuko agitazioa eta kostaldeko gainditzeak kontrolatzen lagunduko du, Mutrikuko hondartzaren erabilpenari buruzko informazio interesgarria emateaz gainera.\nBestalde, BiMEPek bi instalazio ditu energia berriztagarrien teknologiak garatzera bideratuta: bat, itsaso zabalean probak egiteko, eta bestea, aire turbinen, kontrol estrategien eta ekipamendu osagarrien inguruko kontzeptu berriak probatzeko. Euskalmeten itsasertzeko estazio berriak emandako datuei esker (besteak beste, olatuen altuera eta periodoa, mareak, presio atmosferikoa, haizearen norabidea eta intentsitatea), olatuen energia aprobetxatzeko dispositibo berrien diseinua hobetzeko balio handiko datuak lortuko dira, eraginkorragoak izan daitezen eta energia gehiago sor dezaten, eta efizientzia handiagoz eta kostu txikiagoekin.\nMUTRIKUKO OLATUEN ZENTRALA\nMutrikuko olatu energiaren plantak hamar urte bete ditu etengabe energia sortuz. Ezaugarri horietako munduko merkataritza-plantarik zaharrena da, eta funtzionamendu-ordu gehien dituena. Portua babesten duen dikean kokatuta dauden 16 turbinek olatuen mugimenduaz baliatuz sortzen den energia elektriko guztia kontsumorako banaketa-sare orokorrera bideratzen da. Gaur egun instalazioa BiMEPena da (Biscay Marine Energy Platform). Euskadiko itsas energien saiakuntza-zentro honek kudeatzen ditu elektrizitatea sortzeko dispositibo flotagarriak ikertzeko Armintzako itsas zabaleko instalazioak ere.\nPlanta hau 2011n inauguratu zen, eta ordutik garapen-etapa ezberdinak izan ditu eta itsasoko energia-instalazio batek orain arte inoiz lortu ez dituen ekoizpen-errekorrak hautsi ditu. Gaur egun 300.000 kWh sortzen ditu, urtebetean 100 etxebizitzak kontsumitzen duten energia elektrikoaren baliokidea. 2020an plantak 2.000.000 kWh-eko ekoizpen elektriko metatua lortu zuen, eta beste teknologia batzuekin alderatuta kopuru apala bada ere, olatuen energiaren ikuspegitik mugarri bat da. Gainera, Mutriku garrantzi handiko kate-maila era bada OWC teknologiaren (Oscillating Water Column) ikerketa-katean, eta horren hobekuntza metodologikoak turbina berrietan aplikatu ahal izango dira gero itsas zabalean erabili ahal izateko, olatuek energia-ahalmen handiagoa baitute itsas zabalean.\nInstalazioaren hamargarren urteurrena dela eta, bisita gidatuak antolatu dira planta barrutik ezagutzeko eta turbina gela ikusteko, eta aukera aparta da; izan ere, ohiko bisitak kristaldun kabina baten bidez bakarrik egin ohi dira, plantara fisikoki sartu gabe.\nPlantako ateak zabalik egongo dira uztailaren 30etik, ostiraletik, abuztuaren 1era, igandera bitartean, eta orduero sei pertsonako taldeak sartu ahal izango dira (11etik 14etara eta 16etatik 19etara). Bisitak dohainik izango dira, eta www.mutriku.eus. web-orriaren bidez egin daiteke erreserba.\nEstazio ozeano-meteorologiko berriak hornitutako informazio guztia grafiko-formatuan egongo da eskuragarri Euskalmeten web-atari berrian, bai eta denbora errealeko datuak ere.\nGainera, laster, Eusko Jaurlaritzak, proiektua osatzeko, buia bat instalatuko du portuko sarrerako kanaleko olatuak neurtzeko. Euskadin egindakoa den buia 20 metroko sakoneran jarriko da, eta irrati bidez konektatuko da estazio meteorologikoarekin. Gainera, azaleko uretako (sakonera txikiko) olatuak neurtuko dituen buia da, eta Donostian 600 metroko sakoneran instalatuta dagoen eta ur sakonetakoa den buiaren neurketak osatuko ditu, beraz.\nEstazio honen inguruan instalatuko den buiaren beste ezaugarrietako bat da denbora errealean emango duela olatu bakoitzari buruzko informazioa (indibidualizatua), olatuei buruzko ohiko datu estatistikoak emateaz gainera.\nintervencion_erkoreka_tapia... behera kargatu (30 MB)\nerkoreka_teknologia_pertson... behera kargatu (1 MB)\ntapia_olatuen_zentrala_eu.mp3 behera kargatu (2 MB)\nerkoreka_larrialdi_euskal_s... behera kargatu (2 MB)\nerkoreka_larrialdi_euskal_s... 30 MB\nerkoreka_teknologia_pertson... 20 MB\ntapia_olatuen_zentrala_eu.mp4 30 MB\nrecursos_mutriku_errekurtso... 40 MB\n20210726-ERKOREKA-TAPIA--MU... 3 MB (jpg)\nImagen1.png 40 KB (png)\nImagen2.png 30 KB (png)\nImagen3.png 200 KB (png)\n20210726-ERKOREKA-TAPIA--MU... 2 MB (jpg)\nJoseba Palenzuela (Mutrikuko alkatea), Jose Ignacio Asensio (Gipuzkoako Foru Aldundiko diputatu nagusiordea), Xabier Irigoyen (AZTIKO zuzendari zientifikoa) eta Jose Antonio Aranda (Eusko Jaurlaritzako Meteorologia Zerbitzuko burua)\nEusko Jaurlaritzak Eskoziako ICOE 2016 itsas energien ferian parte hartuko du


Geyssans - Wikipedia, entziklopedia askea.\n45°07′17″N 5°05′37″E / 45.1214°N 5.0936°E / 45.1214; 5.093645°07′17″N 5°05′37″E / 45.1214°N 5.0936°E / 45.1214; 5.0936\nSaint-Michel-sur-Savasse, Arthémonay, Le Chalon, Châtillon-Saint-Jean, Génissieux, Peyrins eta Triors\n717 (2019ko urtarrilaren 1a)\n359 (%50.1) 358 (%49.9)\nGeyssans (frantsesez eta ofizialki: Geyssans) Frantziako udalerri bat da,Drôme departamenduan dagoena, Auvernia-Rodano-Alpeak eskualdean. 2013an 712 biztanle zituen.\n2007an Geyssans udalerrian erroldatutako biztanleak 549 ziren. Familiak 208 ziren, horien artean 44 pertsona bakarrekoak ziren (28 bakarrik bizi ziren gizonak eta 16 bakarrik bizi ziren emakumeak), 64 seme-alabarik gabeko familiak ziren, 88 seme-alabak dituzten bikoteak ziren eta 12 seme-alabak dituzten guraso-bakarreko familiak ziren.\n2007an 225 etxebizitza zeuden, 206 familiaren etxebizitza nagusia ziren, 8 bigarren erresidentzia ziren eta 11 hutsik zeuden. 214 etxeak ziren eta 11 apartamentuak ziren. 206 etxebizitza nagusietatik 181 bere jabearen bizilekua ziren, 21 alokairuan okupaturik zeuden eta 4 doan lagata zeuden; 3 etxek bi gela zituzten, 18 etxek hiru zituzten, 45 etxek lau zituzten eta 140 etxek bost zituzten. 165 etxek euren parking plaza propioa zuten azpian. 67 etxetan ibilgailu bat zegoen eta 132 etxetan bat baino gehiago zituzten.\nGeyssans udalerriko biztanleria-piramidea 2009an .\n2007an lan egiteko adina zuten pertsonak 361 ziren, horien artean 268 aktiboak ziren eta 93 inaktiboak ziren. 268 pertsona aktiboetatik 246 lanean zeuden (143 gizon eta 103 emakume) eta 22 langabezian zeuden (7 gizon eta 15 emakume). 93 pertsona inaktiboetatik 37 erretiraturik zeuden, 35 ikasten zeuden eta 21 "bestelako inaktibo" gisa sailkaturik zeuden.\n2009an Geyssans udalerrian 217 unitate fiskal zeuden, 588 pertsonek osaturik. Pertsona bakoitzeko diru-sarrera fiskalaren mediana urteko 18.727 euro zen.\n2007an zeuden 22 komertzioetatik, 1 bestelako produktu industrialen fabrikazioko enpresa zen, 7 eraikuntza enpresak ziren, 3 ibilgailuen saltze eta konpontze enpresak ziren, 1 ostalaritza eta jatetxe enpresa zen, 2 finantziazio enpresak ziren, 5 zerbitzu enpresak ziren, 2 administrazio publikoko enpresak ziren eta 1 «beste zerbitzu jarduera batzuk» multzoan sailkatutako enpresa zen.\n2009an zeuden norbanakoentzako 6 zerbitzu publikoetatik, 4 igeltseroak ziren, 1 iturgina eta 1 argiketaria.\n2000. urtean Geyssans udalerrian 29 nekazaritza-ustiategi zeuden, 408 hektarea erabiltzen.\nTriors (3,2 km)\nLe Chalon (3,8 km)\nArthémonay (3,9 km)\nGénissieux (4,1 km)\nChâtillon-Saint-Jean (4,6 km)\nPeyrins (4,8 km)\nMontmiral (5,5 km)\nBNF: 152530019 (data)


Pasai Antxo - Wikipedia, entziklopedia askea.\nPasaiako Euskotrenen geltokia.\nPasai Antxo Pasaiako (Gipuzkoa) udalerriaren barruti bat da. 4.644 biztanle zituen 2007an, udalerriko bigarren populatuena delarik Trintxerpe ondoren.\nPasaiako portuaren hegoaldean kokatuta dago, eta ekialdetik Errenteria-Oreretarekin (Kaputxinoak auzoa) eta mendebalde nahiz hegoaldetik Donostiarekin (Altza eta Molinao) egiten du muga.\nPasai Antxon bai Renferen tren-geltokia zein Euskotrenen tren-geltokiak daude.\nXIX. menderarte eremu hau itsasaldia goratzean estalirik gelditu ohi zen padura eta zingiraz osatutako eremua zen, trenbidea eta errepide nagusia eraiki zirenean isolatua gelditu zelarik. 1846 aldera eremuaren jabetza Mandasko dukeari eman zitzaion, betiere lursailak lehortze aldera. Gerora, eremua lursail ezberdinetan banatu eta Pasaiako portua eta industrigunearen jardueren areagotzeari esker bertan etxebizitza eta industriak eraiki ziren.\nPasaiako Renferen geltokia.\nPasaiako portua, Pasai Antxoko lursailetan, eta atzealdean Trintxerpe.\nSan Fermini eskainitako parrokia‑eliza du, 1913an egina, eraikinak ez dauka arkitektura‑balio berezirik.\n4.415 4.463 4.508 4.564 4.616 4.667 4.661 4.644\nPasai Antxoko Iñaki Pascualen testigantza, euskara nola ikasi zuen kontatzen duenekoa. Euskal Herriko Ahotsak proiekturako egindako elkarrizketa, ahozko ondarea jaso eta zabaltzeko.\nGipuzkeraren barne dagoen Bidasoko hizkera da Pasaiakoa. Bidasoko hizkera erdialdeko euskararen, nafar euskararen eta nafar-lapurtarraren tarteko hizkeratzat har daiteke. Hala ere, azkenaldian erdialdeko euskararen ezaugarriak eremu handiagoa hartzen ari dira, gehiago zabaltzen ari dira. Bidasoko izkeraren eremuan sartuta daude, Pasaiaz gain, Errenteria, Lezo, Oiartzun, Hondarribia eta Irun ere.\nPasai Antxoko jai nagusiak sanferminak dira, egun handia uztailaren 7an izanez.\nMolinao: Donostiako Altza auzoaren elkarbanaturik.\n↑ «Pascual Erkizia, Iñaki - Ahotsak.eus» ahotsak.eus (Noiz kontsultatua: 2018-09-19).\n↑ «Euskara ikasteko hiru saio - Ahotsak.eus» ahotsak.eus (Noiz kontsultatua: 2018-09-19).\nIsidro Langara (1912-1992), futbolaria, nahiz eta haurtzaroa Andoainen igaro izan.\nKontxita Beitia (1940-), irakaslea.\nPatxi Angulo Martin (1960), matematikari, irakasle eta idazlea\nMultimedia: Pasai Antxo\nOrriaren azken aldaketa: 7 urtarrila 2022, 13:34.


Frantzian eta Espainian gertatu bezala, Hego Euskal Herrian ere agintariek Covid-19 izurriak eragindako biktimez emandako kopuruak ez datoz ados eremu honetan hilkortasun osoaren estatistikak aztertuta aurki daitekeen gorakadarekin. Alegia, agintariek orain arte emandako kopuruak (apirilaren 8a arte 846) benetan askoz gehiago izan direla. Berria egunkarian Garikoitz Goikoetxeak argitaratu ditu alderaketaren xehetasunak.\nSan Martin zahar-etxea, Gasteizen. 75 urtetik gorakoen artean heriotza kopuruak askoz handiagoak izan daitezke orain arte aitortuak baino. (Argazkia: El Periodico)\nEspainian osasun arloko azterketa estatistikoetan erreferentea den Carlos III.a institutuak hala erakutsi zuen martxoaren 28an: “Covid-19ak hildakoen kopuruak handiagoak dira bai Frantzian eta bai Espainian ofizialki kontabilizatuak baino”. Erakunde horrek orduan eta geroztik plazaratzen dituen estatistiken hariari jarraituz gero Euskal Herrian koronabirusak benetan hil dituen jende kopuruen bila, desfase handi batekin egiten dugu topo bai Euskal Autonomia Erkidegoan eta bai Nafarroan.\nAlegia, aurreko hilabete eta urteetako dinamikaren arabera espero zitezkeenak baino askoz jende gehiago hil direla Hegoaldean eta Covid-19ari agintariek egotzi dizkioten hildakoekin bakarrik ezin dela desfase hori osatu. Beraz, esplikazioa behar duten gehiegizko beste heriotza asko egotzi behar zaizkio benetan koronabirusari.\nZehazki, martxoaren 22tik apirilaren 5era arteko epea hartuta, populazioaren hilkortasuna aurreikusteko eredu matematikoak erabiliz epe horretan 938 pertsonak hil behar zuten baina errealitatean 1.774 hil ziren… espero zitezkenen ia bi halako. Egun horietan, aldiz, agintariek denetara 567 heriotza kontabilizatu zituzten. “Oraingoz –dio Berria-k– ezin da jakin igoera horretatik zenbat dauden koronabirusarekin lotuta, baina erakundeek aitortu dute esan baino hildako gehiago direla. Bistakoa da zenbatu gabe daudela koronabirusarekin hildako ugari”.\nMartxoaren 22tik apirilaren 5era Nafarroan 588 pertsona hil ziren, aurreko urteetako martxoekin alderatuta 229 espero zitezkeenean, %159 gehiago. EAEn 1.186 hil ziren, %67 gehiago espero zitezkeen 798 hilak baino.\nDesfasea are nabarmenagoa da jende zaharraren hilkortasunari dagokionez. Proiekzio estatistikoen arabera 75 urtetik gorako 705 pertsona hiltzea espero zen arren, errealitatean kopuru bikoitzean hil ziren, 1.424. 65-74 urteko adin tartean azalpen zain dagoen desfasea %73koa da. 64 urtetik beherako jendearen hilkortasunean tartea txikiagoa da, baina %31koa hala ere.\nBerria-k dioenez, Santos Indurain Nafarroako Osasun kontseilariak aitortu du badagoela lotura bat: "Agerikoa da datu ofizialetan ageri diren baino heriotza gehiagok izan dezaketela lotura gaixotasun honekin. (...). Kontuan hartzeko aldea dago baieztatutako datuen eta ezohiko hilkortasunaren artean, eta argitu egin behar da hori". Aldiz, gaiaz galdetutakoan Eusko Jaurlaritzan Ebaluazio Sanitarioko zuzendaria den Mikel Sanchezek oso bestela erantzun die kazetariei: datuekin gardenak direla eta koronabirusa atzemandako guztiak sartzen dituztela listan, beste gaixotasun batzuk izanda ere.\nKopuru ofizialen eta estatistikek aurrikusitakoen arteko zuloa argitzeko, epidemia batek bestelako gaixotasunak dauzkatenen artean eragin ditzakeen alboko kalteez gain, gakoetako bat egon daiteke Covid-19 test faltan: hildako askori ez zaiola testa egin. Hori gertatu ahal izan da zehazki zahar-etxeetan hildako hainbatekin.


«Baserritarra izatea abantaila da ziklo-krosean aritzeko orduan»\n18 otsaila, 2013 Gazteak 552\nAlex Aranburu (Ezkio-Itsaso, 1995) Ormaiztegiko eskolako lagunekin hasi zen txirrindularitzan. Iaz Olaberrian bukatu zen Gipuzkoako Itzuliko etapa irabazi zuen, eta ziklo-kros denboraldi bikaina osatu du.\nNolatan hasi zinen bizikletan?\nTxikitatik nabil bizikletan. Eskolarteko kirolean hasi nintzen eta ordutik ez dut utzi.\nZiklo-krosa ere atsegin duzu.\nLasterketak ikustera joaten ginen, eta ahal bezain azkar hasi nintzen. Gainera, mendiko bizikleta asko gustatzen zait.\nGaraion baserrikoa zara. Baserritarra izatea abantaila al da?\nBaietz uste dut. Izan ere, mendian bizi gara. Kaletarrek, ordea, ez dute egunero mendira joateko aukerarik. Mendian ibiliz, teknika hobetzen da, eta hori oso ona da ziklo-kroserako.\nKorrika pixka bat egiten dut, astean behin gimnasiora joaten naiz indarra hartzeko, neguan arrabolan ere ibiltzen naiz…\nZein ezaugarri dituzu?\nZiklo-krosean beste batzuek baino teknika hobea dut. Errepidean, berriz, aldapa gora moldatzen naiz hobekien.\nZeintzuk dira orain arte irabazi dituzun lasterketa garrantzitsuenak?\nErrepidean, Gipuzkoako Itzuliko Olaberriako etapa eta Gipuzkoako Txapelketa irabazi nituen iaz. Herriko eta Aztiriko lasterketetan bigarren heldu nintzen. Ziklo-krosean, berriz, Igorreko eta Karrantzako lasterketak irabazi nituen. Biak nazioarteko mailakoak dira. Espainiako Txapelketan, berriz, bigarren helmugaratu nintzen.\nZeintzuk dira 2013rako zure helburuak?\nZiklo-krosa errepidea baino gustukoago dut, baina oraingoz bietan jarraituko dut.\nEpe luzera non ikusten duzu zeure burua?\nIkasketak eta txirrindularitza uztartzen jarraituko dut. Goierri Eskolan Batxilergoa ikasten ari naiz eta datorren urtean Goi Mailako zikloren bat egiteko asmoa dut.\nGoierrin zaletasun handia al dago?\nBai. Ordiziako Caja Rural taldean, gazteen mailan bakarrik, 17 bat gara. Ziklo-krosean gabiltzanak gutxiago gara.\n« Haurrak eta jazarpena\nGeroa ikasgelara »


02:57, 31 abendua 2011ko berrikusketa\n11:50, 25 maiatza 2011ko berrikusketa (aldatu)\nt (robota Erantsia: eo:Ŝarifo, ru:Шериф (ислам), he:שריף (אסלאם), tr:Şerif (din), ca:Xerif, fi:Šarif, lv:Šarifs, sv:Sharif, it:Sharif)\n02:57, 31 abendua 2011ko berrikusketa (aldatu) (desegin)\n'''Mekako jerifea''' ([[arabiera]]z '''شریف مکة''', ''šarīf makka''), Goi [[Erdi Aro]]tik eta [] arte, [[Meka]] eta [[Medina]] ([[Saudi Arabia]]) hirietako erregeordeek eraman zuten titulua. Jerifearen funtzioa, hasiera batean behintzat, [[Islam]]aren bi toki santuak eta bertara joaten ziren erromesak babestea zen.\n[[Jerife]] hitzak (''sharif'' [[arabiera]]z), "noblea" esan nahi du, eta, bere alaba [[Fatima az-Zahra]] eta honen senar [[Ali ibn Abi Talib]]en bidez, [[Mohammad|Mahomaren]] ondorengo diren pertsonei erreferentzi aegiten die. Tribu zentzu batetanbatean, tribu edo lurralde batetako pertsonen babeslea denarentzako ere erabil daiteke. Mekako jerifeen kasuan, bi ezaugarriak ematen ziren.\nTitulua, []etik aurrera, [[haxemiar]]rek izan zuten, kargu hau, desagertu arte mantenduko zutenak. []an, jerifeak, otomandar [[kalifa]]ren autoritatea onartu zuen, hala ere, jerifeek, autonomia zabal bat izan zutelarik.


Euskal kulturaren transmisioaren apalaldia berbideratzeko urratsak | El Diario Vasco\nCulturasEuskal kulturaren transmisioaren apalaldia berbideratzeko urratsak\nEuskal kulturaren transmisioaren apalaldia berbideratzeko urratsak\nAinara Gorostizu (HIK HASI), Nagore Alkorta (Azpeitiko Alkatea), Olatz Osa (Elkar), Ainhoa Latatu eta Kepa Sarasola (UEU) jardunaldiaren aurkezpenean. / UEU\nKezka partekatzen duten hainbat eragilek gaiaren inguruko gogoeta abiaraziko dute hilaren 19an Azpeitian egingo den 'Euskal kultur sorkuntzaren transmisioa. Sormenean hezi, kulturan bizi' jardunaldiarekin\nM. IMAZ Jueves, 3 octubre 2019, 14:20\nEuskal kultura, sorkuntzari eta ekoizpenari dagokionez, ez dago momenturik txarrenean. Sortzaileek eta ekoizleek aurrera egiteko ezinbestekoa duten hedapena, ordea, herrenka dabil gakotzat jo daitekeen alor batean: transmisioan. Adibide bat jartzeko, unibertsitatez kanpoko ibilibide akademino osoa D ereduan egin duten gazte euskaldunek, unibertsitateara iristen direnean, ezer gutxi dakite euskal kulturaz. «Ia denak musikazaleak badira ere, gutxik ezagutzen dituzte euskal musikariak, gutxik entzuten dituzte, nahiz eta badituzten horretarako plataforma eta baliabide egokiak», adierazi du Iratxe Retolaza EHUko irakasle, ikertzaile eta UEUko Literatura sailburuak hilaren 19an Azpeitian egingo den 'Euskal kultur sorkuntzaren transmisioa. Sormenean hezi, kulturan bizi' jardunaldien aurkezpenean.\nIzan ere, transmisioaren apalaldi modukoak ertz asko baditu ere, hezkuntza arautuaren ingurukoei helduko diete lehenik gaiak eragiten dien kezkak akuilatuta auziaren inguruko gogoeta abiarazi dutenek. Jardunaldia, zehazki, JALGIk, ELKAR Fundazioak, Ikaselkarrek, HIK HASIk, Azpeitiko Udalak eta UEUk antolatu dute elkarlanean, «ziklo baten hasiera izateko asmoarekin». Ez dute zehaztu noiz egingo diren hurrengo saioak, baina azaldu dute oker handirik ez bada ekimenak segida izango duena, eta hitzordu batetik bestera ez dela denbora gehiegi igaroko. Aurrenekorako izena emateko epea zabalik dago (egitaraua eta matrikula egiteko aukera, hemen).\nJardunaldiaren aurkezpenean Olatz Osak, ELKAR argitaletxeko zuzendariak; Iratxe Retolazak, UEUko Literatura sailburuak; Ainara Gorostitzuk, HIK HASIko ordezkariak; Nagore Alkortak, Azpeitiko alkateak eta Kepa Sarasolak, UEUko zuzendariak parte hartu dute.\nJardunaldi zikloa izateko asmoa duen topagune honetan egungo kultur bitartekaritza izan nahi dute hizpide, betiere euskal kultur sorkuntzaren transmisioa egituratzea eta sendotzea helburu izanik. Norabide horretan, jardunaldiz jardunaldi, kultur bitartekaritzaren hainbat eremutara hurbiltzeko asmoa erakutsi dute antolatzaileek, «bitartekaritzan esku-hartzen duten eragileen egoera ikusgarri egiteko, baina, batez ere, eragile horiekin batera esparruz esparru kultur bitartekaritzaren erronkak zehazteko (hezkuntza arautua, hezitzaileen formazioa, aisialdia, ekoizpena eta argitalpengintza, komunikabideak, kultur erakundeak, eta abar)».\nEsan bezala, lehen jardunaldi hauetan hezkuntza arautuan jarriko dute arreta, «eskola-bitartekaritzaren egoeraz gogoeta egin eta eta kulturaren irakaskuntzaren erronkak xehatzeko asmoz».\n«Euskal kulturgintzaren transmisioa ez dago bermatuta hezkuntza arautuan» iratxe retolaza\nIratxe Retolaza irakasle, ikertzaile eta UEUko Literatura sailburuak lantzeko lehendabiziko gai bezala hezkuntza arautua zergatik aukeratu duten azaldu du: «Ipar Euskal Herrian hezkuntza-dekretuetan ez da euskal kulturaren inguruko aipamenik, jakina denez; baina izan badira eskoletan kultur transmisiorako oso ekimen berritzaileak. Nafarroan euskal kultura zehar-lerro ez bada ere, kulturak badu leku garrantzitsua dekretuan; eta euskaraz ikasten dutenen kasuan, baita literaturak ere. EAEko dekretuak, aldiz, euskal kultura zehar-lerro izan behar duela dio, baina ez zaio horri inolako jarraipenik egin; eta zehar-lerro hori egituratzeko eta garatzeko baliabiderik ez da jarri. Ondorioz, leku gehienetan irakasleen borondatearen araberakoa izan ohi da kultur trebakuntza hori». Retolazaren esanetan, Euskal kulturgintzaren transmisioa ez dago bermatuta hezkuntza arautuan, ez eta hezkuntza ez arautuan edo familian ere«. Egoera horren larritasunaz jabetuta, hausnarketa bertatik abiatzea hobetsi dutela adierazi du Retolazak.\n«Kulturgintza ekosistema bat da, eta ekosistemako eragileek guztiek batera jardun behar dugu» olatz osa\nOlatz Osa Elkar argitaletxeko zuzendariak egungo testuinguru aldakorrean, beraien jarduna hezkuntza eta kulturan ardazten duten hainbat eragileek euskal kultur sorkuntzaren zabalkundean eta transmisioan dagoen egiturazko hutsunea arduraz bizi dutela azaldu du: «Horren gaineko gogoeta egiteko eta aterabideak proposatzeko elkartu gara Hik Hasi, Jalgi, Elkar fundazioa, Ikaselkar, UEU eta Azpeitiako Udala. Gaur hemen bildu garen eragileona ez ezik, beste eragile eta norbanako askoren kezka ere bada oraingoan batu gaituen gaia. Kulturgintza ekosistema bat da, sortzaileek, antolatzaileek, komunikabideek, hezitzaileek eta zaleek osatzen duguna. Ekosistemako eragileek guztiek batera jardun behar dugu. Elkarlanik gabe, ez kulturgintzak, ez euskalgintzak ez herrigintzak ez dute etorkizunik. Aterabideak elkar hartu eta artikulatzetik soilik etorriko dira ulertzen dugunez, elkarlanerako ateak zabalik daude».\nNagore Alkortak, Azpeitiko alkateak azken urte hauetan bere Udalak bi erronka sendori heldu diola azpimarratu du: «Alde batetik, herrian dugun kultur mugimendu indartsuarekin elkarlanean, kulturaren sormena eta transmisioaren lanketaren aldeko konpromisoa dugu. Beste aldetik, berriz, herria unibertsitatearekin lotzeko bideak urratu ditugu, eta aitortza bezala bizi dugu jardunaldi hau Azpeitian egitea. Ziur jardunaldi hau lagungarri zaigula etorkizunerako lanketetarako giltza edo pistaren bat jasotzeko».\n500 ikuskizun ezberdin urtea amaitu bitartean El Prado reacciona ante el retraso de la ampliación de Foster y Rubio


Donostian mobilizatu gara, Jaurlaritzaren aurrean, lan heriotzen sarraskia salatzeko | LAB SINDIKATUA\nEkintza Sindikala Donostian mobilizatu gara, Jaurlaritzaren aurrean, lan heriotzen sarraskia salatzeko\nAdministrazioek ez dute lan heriotzen gaia agenda politikoan kokatzen, odoluste honen aurrean beste aldera begiratzen dutelako; egoera honen konplize bilakatu dira. Lan osasunari buruz hitz egiten dute, baina bultzatzen dituzten politikek prekarietatea bultzatzen dute. Pausu bat aurrera emateko ordua da. Arduradunak seinalatzea eta ordain dezatela exigitzen dugu. Horixe aldarrikatzeko eta salatzeko bildu gara Jaurlaritzaren Donostiako egoitzan, egoera jasangaitza baita: honezkero, gutxienez 70 langile hil egin dira aurten, eta Joaquin Beltranek desagertuta jarraitzen du Zaldibarreko zabortegian.\nLan heriotza guztiek faktore amankomun bat dute oinarri, prekarietatea. Lan istripuak ez dira kasualitate kontua, enplegu eta lan baldintza kaxkarrak, azpikontratazioa, behin-behinekotasuna eta benetako prebentzio ezaren ondorio zuzena dira.\nLan istripuek erantzule zuzenak dituzte. Alde batetik patronala, irabazi ekonomikoak lehenesten dituena langileen segurtasun eta bizitzaren aurretik. Beste alde batetik, Administrazio publikoen jarrera salatu nahi dugu. Dagoeneko eta pasa den urtearekin alderatuta lan istripu hilgarriek %50ean egin dute gora. Aste honetan, esaterako, 4 langilek bizitza galdu dute lanean.\nLanean eta borrokan jarraituko dugu langileon eskubide, segurtasun eta osasunaren alde. Horregatik, azken istripua salatzeko antolatuko diren mobilizazioetan parte hartzeko deia egiten diogu langile-klaseari.


Herriz herri joango da Aldundia 2018ko aurrekontua osatzeko ekarpenak jasotzera - Debagoiena - Goiena.eus\nMirari Altube 2017-05-02 14:43\nImanol Lasa foru bozeramailea 'Aurrekontu irekiak' aurkezten.\nAurrekontu irekiak prozesu bidez osatu gura ditu 2018ko aurrekontuak Foru Aldundiak iaz legez. Horretarako Gipuzkoako 37 udalerritara joango dira herritarren ekarpenak jasotzera Imanol Lasa foru bozeramaileak adierazi duenez. Gaur, Urnietan, jarri dute abian prozesua eta ekainaren 30ean bukatuko da.\nAurtengo prozesuaren berrikuntzak dira iraupena luzatu izana, bi hilabete iraungo du, eta ekimenak bisitatuko dituen herri kopurua; 37 herritan izango dira, iaz baino 21 gehiagotan. Karpa jarriko dute oraingoan ere herri bakoitzean eta han izango dira Lasa bera eta Joseba Muxika Herritarren Partaidetzako zuzendaria. Horren ordutegia izango da 10:00etatik 19:00etara.\nProposamenak 16 urtetik gorako herritarrek eta kolektiboek aurkeztu ahal izango dituzte esku orria bete eta karpan utzita. Tokian tokiko erregistroetan eta Gipuzkoa plazan kokatutako herritarren arretarako gunera ere eraman ahal izango dira. Guztira 300.000 esku orri bidali dituzte Gipuzkoako etxeetara. Horrez gain, Internet bidez ere parte hartu ahal izango da, gipuzkoa.eus/partaidetza webgunean. Informazioa eta aholkularitza ere eskainiko dute partaidetza@gipuzkoa.eus helbide elektronikoan eta 943 11 39 60 telefono zenbakian.\nIaz parte hartutakoen bataz bestekoen adina 45 urtetik gorakoa izan zen. Hori horrela, gazteak erakartzea dela aurtengo erronka handienetako bat aitortu du Lasak. Era berean, ahalegin berezia egin gura dute kolektibo espezifikoengana iristeko, besteak beste, hezkuntza zerbitzuak, aisialdikoak, 16 urtetik gorako gazteak eta adinekoen elkarteak. Gainera, Lasak herrietara egingo dituen bisitak aprobetxatuko ditu zenbait bilera egiteko ekintzaileekin, enpresekin eta hainbat elkartetako eragileekin eta ordezkariekin.\nIaz 1.168 ekarpen\nIaz 1.168 ekarpen jaso zituzten 1.547 lagunengandik, eta aurten, gehiago izatea gurako lukete Lasak adierazi duenez: "Aldundiaren aurrekontuak guztion aurrekontuak dira, lurraldearen lehentasunei aurre egitea da haien xedea, eta horiei geroz eta modu eraginkorragoan aurre egiteko ezinbestekoa da partaidetza".\nEgindako eskaera guztiak memoria batean jasoko dituzte irailerako. Proposamen guztiak erantzungo dituztela iragarri dute eta parte-hartzaile guztiei helaraziko diete memoria hori 2018ko urtarrilerako. Eta aurrekontuetarako onartutako eskaera edo proiektuak nola gauzatzen diren jarraitu ahal izango dira.


Cookien politika - CNT Sindikatua\nhttp://cnt-sindikatua.org/ (aurrerantzean, Web Orrialdea) webgunean cookieak erabiltzen ditugu bisitariek gure edukiarekin duten harremana errazteko eta jasotzen ditugun bisitariei buruzko estatistikak egin ahal izateko.\nJakinarazten dizugu cookieak erabil ditzakegula Web Orrialdean zehar nabigatzea errazteko, beste erabiltzaile batzuetatik bereizteko, hura erabiltzen esperientzia hobea emateko eta gure Web Orrialdea hobetzeko arazoak identifikatzeko.\nCookie deitzen zaie gure webguneko bisitari bakoitzak erabiltzen duen nabigatzailean grabatzen diren fitxategi txiki batzuei, zerbitzariak erabiltzaile horren bisita gogoratu ahal izan dezan gero gure edukietara berriro sartzen denean. Informazio horrek ez du zure nortasunaren berri ematen, ez du datu pertsonalik ematen, eta ez da zure ordenagailuan gordetako edukira sartzen; baina gure sistemari aukera ematen dio erabiltzaile jakin bat zarela identifikatzeko, aurrez webgunea bisitatu zenuena, orrialde jakin batzuk ikusi zituena eta abar, eta, gainera, zure lehentasun pertsonalak eta informazio teknikoa gordetzeko aukera ematen dizu.\n2009/136/EE Zuzentaraua betez, zeina gure ordenamenduan garatu baitu Gizarte Zerbitzuei buruzko Legearen 22. artikuluaren bigarren paragrafoak, eta Datuak Babesteko Espainiako Agentziaren jarraibideak betez, gure webgunean egiten den erabilerari buruzko informazio zehatza ematen dizugu.\nJarraian, cookieak kategoria batzuen arabera sailkatzen dira. Hala ere, kontuan izan behar da cookie bera kategoria batean baino gehiagotan egon daitekeela.\nCookie propioak: editoreak berak kudeatutako ekipo edo domeinu batetik erabiltzailearen terminal-ekipora bidaltzen direnak dira.\nHirugarrenen cookieak: editoreak kudeatu beharrean datuak tratatzen dituen beste erakunde batek kudeatzen duen ekipo edo domeinu batetik erabiltzailearen terminal-ekipora bidaltzen direnak dira.\nCookie motak, aktibo irauten duten denboraren arabera\nSaioko cookieak: erabiltzailea webgune batera sartzen den bitartean datuak biltzeko eta biltegiratzeko diseinatutako cookie-mota bat da.\nCookie iraunkorrak: datuak terminalean gordeta dituzten cookie-ak dira, eta cookiearen arduradunak zehaztutako aldi batean sar eta trata daitezke, minutu batzuetatik urte batzuetara.\nCookie motak xedearen arabera\nCookie teknikoak: erabiltzaileari webgune, plataforma edo aplikazio baten bidez nabigatzeko eta bertan dauden aukerak edo zerbitzuak erabiltzeko aukera ematen diotenak.\nPertsonalizazio-cookieak: erabiltzaileari zerbitzuan sartzeko aukera ematen diote, erabiltzailearen terminalean dauden irizpide batzuen arabera aurrez definitutako ezaugarri orokor batzuekin.\nPublizitate-cookieak: argitaratzaileak web orri batean sartu dituen publizitate-espazioak ahalik eta modu eraginkorrenean kudeatzeko aukera ematen dutenak.\nJokabide-publizitatearen cookieak: editoreak webgune batean sartu dituen publizitate-espazioak ahalik eta modu eraginkorrenean kudeatzeko aukera ematen dutenak. Cookie horiek erabiltzaileen portaerari buruzko informazioa gordetzen dute, nabigatzeko ohiturei etengabe behatuta lortzen dena; horri esker, profil espezifiko bat gara daiteke, haren arabera publizitatea erakusteko.\nAnalisi-cookieak: horien arduradunari webguneetako erabiltzaileen portaeraren jarraipena eta analisia egiteko aukera ematen diotenak dira. Cookie mota horien bidez bildutako informazioa webguneen jarduera neurtzeko erabiltzen da, zerbitzuaren erabiltzaileek egiten dituzten erabilera-datuen azterketaren arabera hobekuntzak sartzeko.\nGaur egun, nabigatzaile gehienak lehenetsita daude publizitateko cookien instalazioa blokeatzeko. Erabiltzaileak jatorri-murrizketak handitu ditzake, edozein cookie mota sartzea eragotziz, edo murrizketa horiek ezabatu, edozein cookie mota sartzea onartuz. Publizitate-cookieak edo hirugarrenenak onartu nahi badituzu, nabigatzailea horretarako konfiguratu ahal izango duzu.\nErabiltzaileak cookiei buruzko hasierako informazioan agertzen den ONARTU/ACEPTAR botoian klik eginez onartzen badu, berariaz baimena ematen dio arduradunari erabiltzeko, eta edozein unetan baliatu ahal izango ditu bere eskubideak eta baimena baliogabetu ahal izango du, CNT Bilbaori eskaera eginez.\nJarraian, xehetasunez azalduko dizkizugu gure webgunetik instala daitezkeen cookie guztiak. Nabigazioaren, nabigatzailearen konfigurazioaren eta horiek onartzearen edo ukatzearen arabera, haietako batzuk edo guztiak instalatu ahal izango dira.\ny de la aceptación o rechazo de las mismas, podrán instalarse todas o sólo algunas de ellas.\nCookie hori PHP enkriptatze-lengoaiak erabiltzen du saio-aldagaiak web zerbitzarian gorde ahal izateko.\nErabiltzailearen interfazea pertsonalizatzeko balio du.\nKode bat du cookien politika onartu dela egiaztatzeko.\nEz dakigu cookie-aren jatorria\nBaliteke gure webguneko cookie-en politika eguneratzea. Horregatik, gomendatzen dizugu politika hori berrikustea gure webgunera sartzen zaren bakoitzean, cookieak nola eta zertarako erabiltzen ditugun behar bezala jakiteko.\nEz baduzu nahi cookie-ak zure nabigatzailean gordetzea edo nahiago baduzu informazio bat jasotzea cookie batek instalatu nahi duen bakoitzean, zure nabigazio-aukerak konfigura ditzakezu horrela egin dadin. Nabigatzaile gehienek cookie-ak 3 modutan kudeatzeko aukera ematen dute:\nCookie-ak beti baztertzen dira;\nNabigatzaileak galdetzen du erabiltzaileak cookie bakoitza instalatu nahi duen;\nZure nabigatzaileak, halaber, ordenagailuan instalatu nahi dituzun cookie-ak xehetasunez hautatzeko aukera ere eman dezake. Zehazki, erabiltzaileak, oro har, aukera hauetakoren bat onar dezake:\nDomeinu jakin batzuetako cookie-ak baztertzea;\nOnartu cookie-ak ez-iraunkor gisa (ezabatu egiten dira nabigatzailea ixten denean);\nZerbitzariari beste domeinu baterako cookieak sortzeko aukera ematea.\nZure ordenagailuan instalatutako cookieak ezagutu, blokeatu edo ezabatu ahal izateko, zure ordenagailuan instalatutako nabigatzailearen aukeren konfigurazioa erabil dezakezu.\nKokapen hauetan gehien erabiltzen diren nabigatzaileak konfiguratzeko informazioa aurki dezakezu:\nFirefox: tresnak -> Aukerak -> Pribatutasuna -> Historia -> Konfigurazio pertsonalizatua. Informazio gehiago nahi izanez gero, Mozillako euskarria edo nabigatzailearen laguntza kontsulta dezakezu.\nChrome: konfigurazioa -> Erakutsi aukera aurreratuak -> Pribatutasuna -> Edukiaren konfigurazioa. Informazio gehiago nahi izanez gero, Googleren euskarria edo nabigatzailearen laguntza kontsulta dezakezu.\nSafari: lehentasunak -> Segurtasuna. Informazio gehiago nahi izanez gero, Apple euskarria edo nabigatzailearen laguntza kontsulta dezakezu.


Auf Wiedersehen mutilak!!! - - Aiurri.eus\nAndoni Urbistondo 2021-07-13 18:08\nPatrick Konrad austriarrak irabazi du Pirinioetako lehena, ihesaldiko indartsuena izanda; Alex Aranburu ihesaldian sartu da, baina Tourrean zailtasuna biderkatu egiten dela ikasi du Ezkiokoak; oilarrak ez dira mugitu, datorrenaren beldur\nZenbat kostatzen den Tourrean etapa bat irabaztea... Galde diezaiotela David Gaudu-ri, edo bere taldeari, Groupamari, nola ari diren saiatzen etapa bat irabazten, baina ezin. Ihesaldietan sartzea zaila bada, askoz zailagoa baita garaipena lortzea. Tourra korritzen duten ia denak txirrindulari bikainak direlako, ibili egiten direlako asko, eta izenak ez duelako ezertarako balio. Gaudu eguneko ihesaldian sartu da berriro, Tourrean laugarrenez, eta itxuraz hori zen berarentzat pauso zailena. Aurretik, baina lau lagun elkartu dira, minutu erdiko aldearekin kilometro askotan, baina ezin haiek harrapatu. 10-12 segundora ere izan dituzte Gauduk, Aranburuk, Matthews-ek, Colbrellik eta bestek, laukotea. Han, Patrick Konrad zaldia, Bakelants eta Doubey zeuden.\nHarrapatu izan balituzte, etapak beste bilakaera bat izango zuen, baina ez dituzte harrapatu. 35-40 segundora handitu dute zuloa berriro, atzean jazarpenean ari zirenen artean zenbaitzu erreleboetan zuhurkerian aritu baitira. Portet d'Aspet-en erabaki da etapa. Aurrean eta aztean. Aurrean Konrad-ek erasotu egin du, eta aise hanka egin bakarrik gainaren bila. Atzean Gauduk hautsi du, indartsuena zelako. Colbrellik eusti egin dio, italiarra esprinter soila baino askoz gehiago dela berretsiz. 35 segundoko atzerapena zeukan bikoak Aspet mendatean. Helmugaraino 30 kilometro, artean, baino Konrad harra¡patzeko Ducati bat behar zen gaur, ez ziklisten hankapelota zigortuak. Arriskatu egin du BORAko austriarrak Aspet-eko jaitsieran, eta Saint-Gaudens-era zeraman ibilbide nekosoan gatza eman pedalei. Garaipen ederra lortu du.\nNagusian apenas egon da mugimendurik. Laugarren mailako azken mendatean hautsi egin du tropela Van Aert-en erritmoak, eta dozena bat lagun sartu dira buruan, tropelarekiko minutu eskaseko aldearekin. Indarrak gorde nahi izan dituzte askok, hurrengo bi egunetan etapa gaiztoak izango dituztelako, eta eguraldi fresko eta hezearekin. Biharkoa Tourreko etapa gogorrenetakoa da: Muret-Col du Portet, 178 kilometro. Lehen 110 kilometroak lauak dira, goranzo joerarekin. Muturreko latzak izango dira ihesaldia harrapatzeko, baina nekez lortuko dute arrakasta, azken 65 kilometroetan erdiak baino gehiago gorantz baitira. Eta ez errazak. Peyresourde-ek 13 km. eta %7.2ko batez-besteko pendiza du. Jaitsi eta Val Louron, laburragoa, 7.4 km eta %8.4ko malda, eta hura jaitsi eta hauspoa lasaitzeko astirik gabe, Tourreko mendate gogorrena: Col du Portet, 2.215 metro, 16 kilometro luze, eta batez besteko malda %8.7koa. Bakarren batek Pogacar kolpatu nahi badu, ezin aproposagoa da bukaera. Nahi izatea, baina, erraza da. Egitea ez hainbeste!


ZALDIEN BLOGA: 2011\nEuskal Herrian Gorlizko hondartzan bakarrik egiten ziren zaldi lasterketak, baina orain Gipuzkoan ere hasi dira egiten, hain zuzen ere Getarian eta Donostian.\nPublicado por Paula G. en 0:59 5 comentarios:\nEtiquetas: Hipika, Txapelketa, Zaldiak\nZALDIEI BURUZKO BIDEOA\nHonako bideo honetan zaldiak nola saltatzen duten ikusi ahal duzue. Bideo honetan zaldiak trotean ere ikusi ahalko dituzue. Klikeatu eta ikusi.\nPublicado por Paula G. en 4:00 No hay comentarios:\nZALDIAK ZUTIK EDO ETZANDA EGITEN DUTE LO\nZaldiak inolako esfortzurik egin gabe zutik lo egin ahal dute. Baina etzanda ere lo egiten dute.\nPublicado por Paula G. en 2:55 2 comentarios:\nZALDIA DUELA 50 MILIOI URTE\nDuela 50 milioi urte zaldia azeriaren tamainakoa zen eta hanka bakoitzean 4 behatz zituen. Orain duen forma hartu arte eboluzionatuz joan da.\nPublicado por Paula G. en 9:49 1 comentario:\nBere burua babesteko, zaldiak ez du ez letaginik ez atzaparrik. Arriskuan sentitzen denean, arre! Berehala egiten du ihes lauhazka.\nPublicado por Paula G. en 4:01 1 comentario:


Digital Grinding Innovation Hub- DGIH- digitalizazioaren eta azterketaren sustatzaile gisa sartu da bat-batean - Ideko\nDigital Grinding Innovation Hub jarri da martxan, esperimentazioaren eta frogapenaren arloan aurrerapausoak emateko nodo berri gisa.\nDigital Grinding Innovation Hub nodo berriak EAEko industria digitalizazioan eta azterketan oinarritutako irtenbide berritzaileen garapena sustatuko du; izan ere, esperimentazio eta frogapen teknologikorako, eta heldutasun teknologiko handiko garapenetarako espazio irekia izango da.\nDGIHk ikerketa aplikatuko jarduerak eta industriako I+G proiektuak gauzatuko ditu, azterketa prozesu berri produktiboago, eko-eragingarriago eta zero akatsekoen garapenerako. Era berean, makina-erremintaren eta makina osagaien kontzeptu berriak garatuko ditu eta balio erantsi handiko piezen fabrikaziorako irtenbide berriak sortu eta prestatuko ditu, amaierako bezeroekin lankidetzan. Era berean, azterketa prozesuari buruzko aholkularitza zerbitzua eskainiko die bereziki ETEei, eta azterketa prozesuan izandako aurrerapenen hedapen zein dibulgazioa egingo du.\nEspezializazioa, bikaintasunaren aldeko apustua eta lankidetza estrategikoak izan dira hau sortzea ahalbidetu duten hiru zutabeak, eta DANOBATGROUP industri taldearen bultzada dauka.